Εκθέσεις ανασκαφών - Ερευνητικό Πρόγραμμα Αμυκλών\nΑπολογισμός των προκαταρκτικών εργασιών του έτους 2005.\nΑπολογισμός εργασιών του έτους 2006.\nΑπολογισμός εργασιών του έτους 2007.\nΑπολογισμός εργασιών του έτους 2008.\nΑπολογισμός εργασιών του έτους 2009.\nΣύμφωνα με την από 18.9.2009 και υπ’ αριθμ. ΥΠΠΟ/ΓΔΑΠΚ/ΑΡΧ/Α2/Φ42/18142/673 έγκριση του Υπουργείου Πολιτισμού, για το ερευνητικό πρόγραμμα που εξελίσσεται στο σπαρτιατικό ιερό του Αμυκλαίου Απόλλωνα, κατά το έτος 2009 πραγματοποιήθηκαν οι εξής εργασίες:\nΣυστηματική ιχνηλασία της επιφάνειας του λόφου της Αγίας Κυριακής που είχε ως στόχο τον εντοπισμό πιθανόν λαξευμάτων από την υποδοχή της θεμελίωσης του Θρόνου του Βαθυκλή στα τετράγωνα Ε-Η 4-9. Λόγω της ιδιαίτερα μάλιστα ταραγμένης περιοχής και της απουσίας μεγάλων επιχώσεων, η προβλεπόμενη έρευνα ήταν εξαιρετικά προσεκτική προκειμένου να επανεντοπιστούν και να διερευνηθούν οι παλαιότερες ανασκαφικές τομές των Χρ. Τσούντα (1890) και E. Fiechter (1907). Βρέθηκαν έξι (6) ακτέριστες αβαθείς λακκοειδείς ταφές διαστάσεων περ. 1,75 X 0,55 μ., δύο (2) ακτέριστες επίσης ταφικές κατασκευές διαστάσεων περ. 3,00 x 2,30μ. με δύο (2) θαλάμους εκάστη, καθώς και έξι (6) κενά κυκλικά ορύγματα διαστάσεων περ. 1,20 Χ 0,60 μ., σε δύο από τα οποία βρέθηκαν 2 φολίδες οψιανού. Από τις επιχώσεις, και εκτός συμφραζομένων, περισυλλέχθηκε ένα ακέραιο αγγείο πρωτοκυκλαδικής εποχής.\nΣτο βορειοδυτικό τμήμα του λόφου και στα τετράγωνα Μ4, Ν3-7, Ξ3, 5 συνεχίστηκε ανασκαφικά η διερεύνηση των αποκαλυφθέντων κατά την περυσινή έρευνα ερειπίων από κατασκευές της ύστερης αρχαιότητας. Αποκαλύφθηκαν ίχνη από τοίχους (Τχ 2, 3, 4) μεταγενέστερων κατασκευών και δύο ακτέριστοι κιβωτιόσχημοι τάφοι (Τ1 & 2 στο τετρ. Ν5) διαστάσεων 1,70 Χ 0,55 μ. Οι καλυπτήριες πλάκες και τα τοιχώματα του τάφου 1 αποτελούνται από τμήματα αρχιτεκτονικών μελών του θρόνου του Απόλλωνα, από τα οποία προέκυψε για πρώτη φορά μια ακέραιη δοκίδα και ένας ογκώδης ορθοστάτης του μνημείου. Εντός του τάφου βρέθηκαν οστά από οκτώ (8) σκελετούς, για τα οποία ζητήθηκε η μεταφορά σε εργαστήριο της Αθήνας με στόχο την συγκέντρωση ανθρωπολογικών και άλλων πληροφοριών. Από τις επιχώσεις της περιοχής όπου συναντώνται οι ύστερες κατασκευές με το σωζόμενο τμήμα του περιβόλου προέρχεται ένα χάλκινο νόμισμα του 6ου αιώνα μ.Χ.\nΟλοκληρώθηκε η συντήρηση και συγκόλληση θραυσμένων τμημάτων από πέντε (5) αρχιτεκτονικά μέλη του θρόνου, συγκεντρωμένα στον αρχαιολογικό χώρο. Τοποθετήθηκε σωληνωτό ικρίωμα και ανυψωτική διάταξη με οριζόντιο φορέα μήκους 6μ. για τις ανάγκες του έργου. Η εργασία πραγματοποιήθηκε από εξειδικευμένους μαρμαροτεχνίτες υπό την επίβλεψη του αρχιτέκτονα κ. Θ. Μπιλή, σύμφωνα με τις διεθνείς αρχές που διέπουν αντίστοιχα έργα τόσο ως προς τα υλικά όσο και ως προς το τρόπο εργασίας.\nΑπό τους αρχιτέκτονες Μαρία Μαγνήσαλη και Θεμιστοκλή Μπιλή ξεκίνησε πρόγραμμα δοκιμαστικών τοποθετήσεων αρχιτεκτονικών μελών σε μερικά σύνολα του μνημείου. Η εργασία αυτή σκοπό έχει την βέβαιη ταύτιση του διάσπαρτου υλικού και την συσχέτιση του με το σωζόμενο ερείπιο του Θρόνου. Από την εργασία αυτή προέκυψαν νέα δεδομένα για την μελέτη αναπαράστασης του Θρόνου. Τοποθετήθηκαν σε σύνολα λίθοι των βαθμίδων μιας κιονοστοιχίας και του δαπέδου του πτερού, καθώς και ενός τοίχου του μνημείου με την ευθυντηρία του. Επίσης τοποθετήθηκαν σε δοκιμαστική τοποθέτηση συσχετιζόμενοι μεταξύ τους λίθοι του κυκλικού βωμού. Τέλος, κατασκευάστηκε μακέτα της πλάγιας όψης των λίθων με τη μορφή λεοντοπόδαρου και έτσι τα συγκεκριμένα αρχιτεκτονικά μέλη που βρίσκονται αυτή τη στιγμή στην αυλή του Μουσείου Σπάρτης συσχετίστηκαν με τις βαθμίδες του Θρόνου.\nΞεκίνησε και ολοκληρώθηκε το πρόγραμμα άμεσων μέτρων προληπτικής συντήρησης του γεωμετρικού περιβόλου. Το πρόγραμμα αυτό ήταν επιβεβλημένο για την άμεση προστασία του ερειπίου το οποίο ήταν ευπαθές και εκτεθειμένο στις περιβαλλοντικές συνθήκες της περιοχής λόγω της κατασκευής του και της θέσης του στο πρανές του υψώματος. Καθορίστηκε ο τρόπος εφαρμογής σύμφωνα με τις διεθνείς και καθιερωμένες αρχές που διέπουν τα αντίστοιχα αρχαιολογικά έργα.\nΣυνεχίστηκε η τεκμηρίωση, σχεδιαστική αποτύπωση και φωτογράφηση των νέων ανασκαφικών τομών, των αρχιτεκτονικών μελών καθώς και των ευρημάτων που συγκεντρώθηκαν κατά τις φετινές εργασίες.\nΣυνεχίστηκε η ψηφιοποίηση των αρχιτεκτονικών σχεδίων.\nΧρησιμοποιήθηκε γεωδαιτικός σταθμός με τον οποίο ιδρύθηκε ένα πυκνό δίκτυο σημείων πάνω στα αποκαλυφθέντα ερείπια και εφαρμόστηκε στο πεδίο ο κάνναβος των τετραγώνων.\nΑπό τον Καθηγητή κ. Μανόλη Κορρέ, σε συνεργασία με τους αρχιτέκτονες κκ. Θ. Μπιλή και Μ. Μαγνήσαλη, μελετήθηκαν διεξοδικά οι ασβεστολιθικοί δόμοι του κολοσσικού βάθρου που στήριζε το ύψους 13 μ. ξόανο του Απόλλωνα και είχαν επαναχρησιμοποιηθεί σε μεταγενέστερο οικοδόμημα (τετράγωνα Δ-Ε 4, 6-7). Κατά τις εργασίες αυτές εντοπίστηκαν χάλκινες καρφίδες που συγκρατούσαν μεταλλικές πλάκες, οι οποίες κοσμούσαν τις εξωτερικές επιφάνειες της κατασκευής. Σχεδιάστηκαν σε μεγάλη κλίμακα οι λίθοι με αποτέλεσμα την λεπτομερέστερη προσέγγιση της μορφής του διαλυμένου βάθρου του ξοάνου.\nΣυνεχίστηκε η σχεδιαστική αποτύπωση, φωτογράφηση και τεκμηρίωση των εντοιχισμένων στην εκκλησία της Αγίας Κυριακής αρχιτεκτονικών μελών, όπως και των μελών που απόκεινται στην αποθήκη του αρχαιολογικού μουσείου της Σπάρτης. Ιδιαίτερα για την Αγ. Κυριακή πρέπει να σημειωθεί ότι τα θραύσματα που βρίσκονται στους τοίχους της είναι πάνω από 60! Πολλά μάλιστα από αυτά, ο πρώτος μελετητής, Ε. Fiechter, τα είχε μετρήσει και τα είχε εντάξει στη μελέτη αναπαράστασης του Θρόνου. Tο υλικό αυτό αντί να διαφυλαχτεί τεμαχίστηκε και εντάχθηκε ως οικοδομικό υλικό στη μάζα των τοίχων της σύγχρονης εκκλησίας της Αγ. Κυριακής το 1930. Για τα αρχιτεκτονικά μέλη του Μουσείου Σπάρτης εκκρεμεί η φωτογράφηση και η αποτύπωση των μη ορατών επιφανειών λίθων της έκθεσης και της αποθήκης, αφού η εργασία αυτή απαιτεί την μετακίνηση του υλικού.\nΔημιουργία κτηματογραφικού πίνακα, απαραίτητου για την αγορά των κτημάτων που περιβάλλουν τον αρχαιολογικό χώρο σήμερα. Η εργασία αυτή πραγματοποιήθηκε με σκοπό την εκ νέου χάραξη των ορίων του αρχαιολογικού χώρου, την προστασία και την ανάδειξή του.\nΑγορά κτημάτων ιδιοκτησίας της ενορίας της Αγ. Κυριακής και του κυρίου Ευάγγελου Τράγκα, εκτάσεως περίπου 5 στρεμμάτων, που συνορεύουν άμεσα με τον αρχαιολογικό χώρο προς βορρά, έναντι του ποσού των ΕΥΡΩ 12.500.\nΜε την έναρξη των φετινών ερευνών, διαπιστώθηκε ότι είχε παραβιαστεί η προσωρινή περίφραξη του χώρου και είχαν βεβηλωθεί οι τοίχοι της εκκλησίας από συνθήματα κόκκινου σπρέι, τα οποία τραυμάτισαν τα εντοιχισμένα αρχιτεκτονικά μέλη των μνημείων. Προχωρήσαμε στον καθαρισμό των εξωτερικών επιφανειών της εκκλησίας καθώς και στην επισκευή και επέκταση της προσωρινής περίφραξης συμπεριλαμβάνοντας και τις νεοαποκτηθείσες κατά την φετινή χρονιά εκτάσεις που συνορεύουν προς βορρά.\nΣτο πλαίσιο της έρευνας με στόχο τον εντοπισμό επιπλέον αρχιτεκτονικών μελών από τα κτίσματα του ιερού συνεχίστηκε η επίσκεψη σε θέσεις των βυζαντινών και μεταβυζαντινών μνημείων της ευρύτερης περιοχής. Η εργασία βρίσκεται σε εξέλιξη. Παράλληλα και σύμφωνα με την απόφαση του ΥΠΠΟ για τις φετινές εργασίες, αφαιρέθηκαν τα επιχρίσματα από το εκκλησίδιο του Αγ. Νικολάου Αμυκλών και επανατοποθετηθήκαν εκ νέου αφήνοντας ορατά μόνο τα βεβαιωμένα αρχιτεκτονικά μέλη από τα μνημεία του ιερού. Εντοπίστηκαν και τεκμηριώθηκαν λίθοι από τον Θρόνο και από τον περίβολο του ιερού και αποτυπώθηκαν οι εξωτερικές όψεις του εκκλησιδίου.\nΣυνεχίστηκε η συμπλήρωση της βάσεως δεδομένων και εμπλουτισμός της με όσα στοιχεία έχουν προκύψει από το σύνολο των εργασιών που διενεργούνται στο πλαίσιο του ερευνητικού προγράμματος (ανασκαφικές τομές, ευρήματα, αρχιτεκτονικά σχέδια, τοπογραφικά δεδομένα, φωτογραφικό υλικό κτλ.).\nΟ υπεύθυνος των ανασκαφικών εργασιών, κ. Σταύρος Βλίζος, παρουσίασε τα συμπεράσματα των ερευνών του διαστήματος 2008-2009 σε ομιλία που πραγματοποιήθηκε στο αρχαιολογικό ινστιτούτο του πανεπιστημίου του Göttingen.\nΑπολογισμός εργασιών του έτους 2010.\nΑπολογισμός εργασιών του έτους 2011.\nΣτα τετράγωνα Ζ3-4 εντοπίστηκαν δύο (2) κατεστραμμένες ταφές από τις οποίες η μια σώζει εν μέρει τοιχώματα με αργούς λίθους, ενώ η άλλη - στο μέσο του νοτίου ορίου του τετραγώνου Ζ3 - θραύσματα από αρχιτεκτονικά μέλη του θρόνου (δοκίδες και ορθοστάτες). Στην ίδια περιοχή ανασκάφηκαν επιπλέον πέντε (5) κυκλικά ορύγματα κενά, όμοια με αυτά που είχαν βρεθεί ανάμεσα στην κρηπίδα του θρόνου και την εκκλησία της Αγίας Κυριακής κατά τις εργασίες των τελευταίων ετών. Από το τετράγωνο Ζ3, γύρω από το κυκλικό όρυγμα που αποκαλύφθηκε στο μέσο περίπου του βορείου ορίου του, προέρχονται αρκετά χάλκινα σωληνωτά εξαρτήματα περιδεραίου, δύο κογχύλια και μια χάνδρα φαγεντιανής. Μεταξύ των ευρημάτων που συγκεντρώθηκαν από τον υπόλοιπο χώρο του τετραγώνου ιδιαίτερο ενδιαφέρον παρουσιάζει ένα χάλκινο αντικείμενο με τέσσερεις συμμετρικές αποφύσεις (λείπει η μία) που συνδέονται μεταξύ τους και απολήγουν σε κεφαλές φιδιών, ένα θραύσμα από κορμό τροχήλατου πήλινου ειδωλίου ταύρου υστερομυκηναϊκής εποχής, ένα όστρακο γεωμετρικής εποχής με ανδρική μορφή από παράσταση χορού, τα αποτμήματα ενός μικρού ιωνικού κιονοκράνου και ενός αράβδωτου κιονίσκου.\nΑπολογισμός εργασιών του έτους 2012.\nKατά το έτος 2012, σύμφωνα με την υπ’ αριθμ. ΥΠΠΟΤ/ΓΔΑΠΚ/ΑΡΧ/Α2/Φ42/54670/675/15.6.2012 απόφαση του Υπουργείου Πολιτισμού, στο σπαρτιατικό ιερό του Αμυκλαίου Απόλλωνα, πραγματοποιήθηκαν οι εξής εργασίες:\n1. Κατά τις ανασκαφές του 2012 συνεχίσθηκε η έρευνα του τετραγώνου Κ6, αποκαλύφθηκε τμήμα από τη θεμελίωση μιας αψίδας που εφάπτεται με τον βορεινό τοίχο της εκκλησίας της Αγ. Κυριακής, εντοπίσθηκε η επιφάνεια στην οποία εδράζεται και διερευνήθηκε στρωματογραφικά η γύρω περιοχή. Η αψίδα αυτή είναι δομημένη με αργούς λίθους μικρού έως μεσαίου μεγέθους, με ασβεστοκονίαμα και χαλίκια ως συνδετικό υλικό. Μπορεί μάλιστα να αποδοθεί στο τρίκογχο οικοδόμημα που είχε ανασκάψει ο Χ. Τσούντας το 1890 και καταστράφηκε τόσο το 1907 με τις εργασίες του Fiechter, όσο και αργότερα με την ανέγερση της νέας εκκλησίας. Το σχήμα, οι διαστάσεις και η τοιχοποιία της επιτρέπουν έναν συσχετισμό με την αψίδα που σώζεται περ. 20μ. νοτιότερα σε συμμετρικά αντίστοιχη θέση, αγγίζοντας το διατηρούμενο τμήμα της κρηπίδας του θρόνου.\nΣτη ΝΑ γωνία του ίδιου τετραγώνου η ανασκαφή έφθασε ως τον πορώδη βράχο πάνω στον οποίο εδράζεται, και στο ΝΔ τμήμα στη συμπαγή του επιφάνεια από ψιλό βότσαλο. Η αφαίρεση της επίχωσης δεν έχει ολοκληρωθεί, έτσι ώστε να φανεί όλη η φυσική επιφάνεια. Στην ανασκαφείσα περιοχή, ωστόσο, βρέθηκε ένα καθαρό προϊστορικό στρώμα, απ’ όπου συγκεντρώθηκε μεγάλη ποσότητα κεραμικής της Πρωτοελλαδικής ΙΙ περιόδου.\n2. Με στόχο τη συστηματική διερεύνηση της φυσικής επιφάνειας του λόφου, την ενοποίηση των ήδη ανασκαμμένων τμημάτων της περιοχής όπου τοποθετείται ο Θρόνος, και τον εντοπισμό λαξευμάτων για την υποδοχή της θεμελίωσής του, οι εργασίες επεκτάθηκαν στα τετράγωνα Θ4-Κ4.\nΗ στρωματογραφία αποδείχθηκε εξαιρετικά ταραγμένη από τις παλαιότερες τομές του Χ. Τσούντα το 1890 και τoυ E. Fiechter το 1907. Ο όγκος των χωμάτων που αφαιρέθηκαν, πάχους 0,30μ. έως 1,80 μ., ανήκε σε στρώμα νεότερης επίχωσης με πολλά σύγχρονα αντικείμενα. Ανάμεσά τους τρία νομίσματα, ένα ενετικό του 18ου αι. και δύο ελληνικά του 19ου και 20ου αι. αντίστοιχα, καρφιά, θραύσματα από κεραμίδες και ασβεστοκονίαμα, κεραμική διαφόρων εποχών, από τη γεωμετρική έως τη βυζαντινή, και αρκετοί μικρογραφικοί αρύβαλλοι. Κάτω από τη νεότερη επίχωση εκτείνεται το γνωστό συμπαγές στρώμα με τα βότσαλα. Όπως και στην περιοχή του Θρόνου, διαπιστώθηκε ότι το στρώμα αυτό αντιπροσωπεύει το ανώτερο επίπεδο της φυσικής επιφάνειας του λόφου.\nΚατά μήκος των τετραγώνων Θ-Κ4, στον κεντρικό άξονα Β-Ν, αποκαλύφθηκε μια επιμήκης τάφρος πλάτους 1,00-2,00μ. και βάθους 0,40-0,60μ., σχετική ίσως με την ιστορία του θρόνου Πρόκειται για την προς βορρά συνέχεια εκείνης που είχε εμφανιστεί το 2011 στα τετράγωνα Ζ-Η4 και συναντά προς νότο τους τοποθετημένους ορθογώνια ογκώδεις ασβεστολιθικούς δόμους.\nΗ αφαίρεση της σύγχρονης επίχωσης αποκάλυψε μεγάλου μεγέθους αρχιτεκτονικά μέλη, πιθανότατα από τον Θρόνο, έναν κροκαλοπαγή δόμο υποθεμελίωσης, δύο μαρμάρινους δόμους και μία επίσης μαρμάρινη δοκίδα, που είχαν απορριφθεί εκεί μετά τη διάλυση των μνημείων του ιερού.\nΗ επίχωση, κυρίως στα τετρ. Ι-Κ4, απέδωσε και αρκετά άλλα μαρμάρινα σπαράγματα, τμήματα από ορθομαρμάρωση, από ένα επίκρανο παραστάδας και από μια τράπεζα, καθώς και μεγάλα θραύσματα πίθου.\nΚατά μήκος της τάφρου εντοπίστηκαν τρία από τα γνωστά κυκλικά ορύγματα, κενά και σχετικά αβαθή, παρόμοια με όσα έχουν ήδη βρεθεί σε άλλα σημεία τα προηγούμενα χρόνια. Και αυτά έχουν διανοιχτεί στο φυσικό συμπαγές στρώμα του λόφου με το ψιλό βότσαλο, το ένα κοντά στο νότιο όριο του τετραγώνου Θ4, το άλλο πάνω στο νότιο όριο του τετραγώνου Ι4, το τρίτο στο νότιο όριο του τετραγώνου Κ4. Όχι μακριά από το δυτικό όριο του τελευταίου βρέθηκε ένα πηγάδι με διάμετρο 1,00μ. περίπου. Η σύγχρονη επίχωση αφαιρέθηκε σε βάθος 1,85μ., αποδίδοντας μεγάλη ποσότητα χρηστικής κεραμικής της βυζαντινής κυρίως περιόδου, καθώς και ένα ορθογώνιο χάλκινο έλασμα γεωμετρικής ή αρχαϊκής εποχής.\nΣτο βόρειο τμήμα του τετραγώνου Ι4 και σε βάθος 1,30-1,80μ. περίπου κάτω από τη σημερινή επιφάνεια του λόφου, το συμπαγές στρώμα με το ψιλό βότσαλο διαδέχεται ο κίτρινος πορώδης φυσικός βράχος. Είναι φανερή η νεότερη απολάξευσή του για να διαμορφωθεί μια επιμήκης τομή, εγκάρσια προς την κεντρική τάφρο που διατρέχει τα τετράγωνα Ζ-Κ 4.\nΑπό το εσωτερικό της αφαιρέθηκε η σύγχρονη επίχωση και τα κατά τόπους κίτρινα πηλώδη χώματα, χωρίς να υπάρξουν ευρήματα. Η διάνοιξη της τομής πρέπει να σχετίζεται με τις ανασκαφές που πραγματοποίησε εδώ το 1927 ο Ε. Buschor (Buschor E., Massow W. von, Vom Amyklaion, AM 52, 1927, 25-26, εικ. 12). Στο ανατολικό όριο του τετραγώνου Κ4 αποκαλύφθηκε ένα τέταρτο κυκλικό όρυγμα διαμέτρου 1,25μ. και βάθους 0,58μ., με στείρα κίτρινα πηλώδη χώματα. Στο δυτικό, τέλος, όριο του ίδιου τετραγώνου, πάνω στο φυσικό κροκαλοπαγές στρώμα του λόφου, αποκαλύφθηκε το ανατολικό τμήμα από μια επιμήκη, κατεστραμμένη και διαταραγμένη ταφή μήκους 0,85μ. και βάθους 0,58μ., με τοιχώματα από αργούς λίθους μικρού μεγέθους.\n3. Με στόχο τη διερεύνηση της περιοχής του Βωμού, συνεχίστηκαν οι ανασκαφικές εργασίες στο τετράγωνο Ε4 που είχαν ξεκινήσει το 2011 από το τετράγωνο Ζ2. Στο τετράγωνο Ε4, με τους προερχόμενους από το βάθρο του ξοάνου λίθους σε δεύτερη χρήση, αφαιρέθηκε το στρώμα της σύγχρονης επίχωσης πάχους 0,40μ., χωρίς χαρακτηριστικά ευρήματα.\nΣτο τετράγωνο Ζ2 ολοκληρώθηκε η αφαίρεση της σύγχρονης επίχωσης, αποκαλύφθηκε σε όλη του την επιφάνεια το φυσικό συμπαγές στρώμα με τα βότσαλα και βρέθηκε μεγάλη ποσότητα κεραμικής που χρονολογείται από τα γεωμετρικά έως και τα βυζαντινά χρόνια. Από τα υπερέχοντα σε αριθμό ευρήματα της γραπτής γεωμετρικής κεραμικής ενδιαφέρον παρουσιάζει ένα θραύσμα αμφορέα με παράσταση δύο γυμνών ανδρικών μορφών που κινούνται προς τα δεξιά, φέροντας ξίφος και δόρατα. Ακόμα, ένα όστρακο της ίδιας εποχής που απεικονίζει μια ανδρική μορφή πιθανότατα σε παράσταση χορού, αρκετά σχεδόν ακέραια κύπελλα γεωμετρικών χρόνων, πολλοί μικρογραφικοί αρύβαλλοι, χάλκινα ελάσματα και θραύσματα χάλκινων αντικειμένων, καθώς και δύο αποτμήματα μολύβδινων αναθημάτων σε σχήμα στεφάνης. Στη φυσική, κροκαλοπαγή επιφάνεια του εδάφους αποκαλύφθηκαν δύο επιπλέον κυκλικά ορύγματα, κενά και σχετικά αβαθή. Αξίζει, τέλος, να σημειωθεί ο κατά τόπους εντοπισμός ενδείξεων από εκτεταμένα ίχνη καύσεως.\n4. Για να αποκαλυφθεί η δομή του μνημειακού περιβόλου-αναλημματικού τοίχου προς Βορρά, να επιλυθούν τα σχετικά με τη χρονολόγησή του εκκρεμή ζητήματα, και να εντοπιστεί η συνέχεια του προγενέστερου αντίστοιχου τοίχου με τους αργούς λίθους, η ανασκαφή επεκτάθηκε ανατολικά και βόρεια στα τετράγωνα Θ-Ι 9-10, Κ10, Λ8-10, Μ8-9 και Ν7-8. Κατά μήκος του δυτικού τμήματος των τετράγωνων Θ-Κ 10 και στα τετράγωνα Θ-Ι 9, μετά την αφαίρεση σύγχρονης επίχωσης πάχους 0,10μ έως 1,00μ., αποκαλύφθηκε σε έκταση μέγιστου πλάτους 3,00μ. η τεχνητά διαμορφωμένη επιφάνεια του πορώδους πετρώματος. Η βαθμιδωτή και εδώ διαμόρφωση του φυσικού εδάφους, είναι ανάλογη με την εξακριβωμένη κατά τις ανασκαφικές εργασίες του 2010 στην ανατολική και την νότια πλευρά του λόφου. Τα φετινά ανασκαφικά δεδομένα αποδεικνύουν αναμφίβολα ότι οι επεμβάσεις αυτές σχετίζονται άμεσα με τη διαδοχική ανέγερση των δύο περιβόλων.\nΣτα τετράγωνα Θ και Ι 9 διαπιστώθηκε συγκεκριμένα ότι η οριζόντια λάξευση του βράχου σχηματίστηκε το ανώτερο επίπεδο. Έτσι διαμορφώθηκε η υποδοχή της θεμελίωσης ενός τοίχου, μήκους 5,60μ. και πλάτους 1,80μ.-2,20μ., από μεσαίου μεγέθους, αργούς και ημίεργους ασβεστολιθικούς κυρίως λίθους, με χώμα ως συνδετικό υλικό. Ο τοίχος αυτός παρακολουθεί τη γραμμή του εδάφους κατά τον άξονα Β-Ν και κάμπτεται έντονα προς τα ανατολικά στο τετράγωνο Θ10.\nΣύμφωνα με τη θέση, τη δομή, και τη σχέση της κατασκευής του με τα αντίστοιχα λείψανα της νότιας πλευράς του λόφου, είναι βέβαιο ότι αποτελεί τμήμα του γεωμετρικού αναλημματικού περιβόλου, και μάλιστα το βόρειο, ενισχυμένο πιθανότατα, πέρας του. Η οικοδόμησή του σχετίζεται πιθανώς και με την πλάτους 1,60μ., βάθους 0,30μ. κατά μήκος του τετραγώνου Ι9 τάφρο, την οποία διαμόρφωσε η απολάξευση του πετρώματος στο πάνω επίπεδο.\nΗ ίδια ακριβώς διαμόρφωση είχε αποκαλυφθεί με τις εργασίες του 2010 κατά μήκος των τετραγώνων Γ-Δ 9 και Ε-Ζ 10. Από το εσωτερικό της τάφρου αφαιρέθηκαν κιτρινόφαια πηλώδη χώματα που, όπως αποδεικνύει η μεγάλη ποσότητα Πρωτοελλαδικής ΙΙ κυρίως κεραμικής, ανήκουν σε καθαρό προϊστορικό στρώμα.\nΣτο δεύτερο άνδηρο, το διαμορφωμένο ανατολικά και χαμηλότερα του προαναφερθέντος με την κατακόρυφη σχεδόν και οριζόντια στη συνέχεια απολάξευση του φυσικού πετρώματος, εδράζονται οι λίθοι της θεμελίωσης του μνημειακού περιβόλου-αναλημματικού τοίχου από κροκαλοπαγείς λίθους. Στα τετράγωνα Θ-Λ 10, μετά την αφαίρεση επίχωσης πάχους 0,40μ. έως 1,10μ., φάνηκε η εσωτερική δομή της θεμελίωσης, μέγιστου πλάτους περίπου 1,80μ., ανάμεσα στην εξωτερική σειρά των δόμων της υποθεμελίωσης και το πρανές της τεχνητά διαμορφωμένης επιφάνειας του φυσικού πετρώματος. Πρόκειται για μια κατασκευή από μεγάλου και μεσαίου μεγέθους κροκαλοπαγείς ή σχιστολιθικούς λίθους, συνηθέστερα ασβεστολιθικούς, αργούς και αδρά επεξεργασμένους. Η συστηματική τους τοποθέτηση κατά μήκος του ανατολικού ορίου ή με διαγώνια προς αυτό διεύθυνση στα τετράγωνα Ι-Κ10, παρουσιάζει μια πιο ακανόνιστη διάταξη προς τα δυτικά.\nΤην επίχωση των τετραγώνων της περιοχής αυτής, χαρακτηρίζει μια ιδιαίτερα διαταραγμένη στρωματογραφία. Τούτο οφείλεται αφενός σε αρχαίες και νεότερες παρεμβάσεις, σε κατολισθήσεις υλικού από την πάνω επιφάνεια του λόφου, μετά την κατάρρευση του περιβόλου, και αφετέρου στην αναμόχλευση των χωμάτων από τις ρίζες των δένδρων που υπήρχαν εκεί. Στα τετράγωνα Θ-Κ 10, στο χώρο γύρω από το τμήμα του γεωμετρικού περιβόλου που αποκαλύφθηκε, η επίχωση περιείχε κατά τόπους καστανοκίτρινα μαλακά χώματα με μια εξαιρετικά μεγάλη ποσότητα προϊστορικής κεραμικής, κυρίως Πρωτοελλαδικής ΙΙ περιόδου. Αξίζει να σημειωθεί η ομοιότητα και η σχέση των ευρημάτων με αυτά που προέκυψαν από το καθαρό προϊστορικό στρώμα στα τετράγωνα Γ-Δ9 και Ε-Η10 κατά τις ανασκαφές το 2010. Η υπόλοιπη επίχωση απέδωσε κεραμική διαφόρων εποχών, από την προϊστορική έως τη βυζαντινή, καθώς και λίγα σύγχρονα αντικείμενα. Ξεχωρίζουν τέσσερα αποτμήματα πήλινων ζωόμορφων ειδωλίων, το κάτω μέρος ενός μυκηναϊκού ειδωλίου τύπου Ψ, ένα όστρακο αρχαϊκού πίθου με ανάγλυφη παράσταση άρματος, αρκετά θραύσματα ανατολίζουσας κορινθιακής κεραμικής των αρχαϊκών χρόνων, ένας ακέραιος ωοειδής αρύβαλλος με κάθετες ανάγλυφες ταινίες, τμήμα πήλινου, αρχιτεκτονικού πιθανότατα μέλους, με ανάγλυφες σπείρες και μικρούς σταυρούς, καθώς και δύο αποτμήματα οψιανού.\nΜε στόχο να αποκαλυφθεί πλήρως η εξωτερική σειρά των δόμων, αλλά και η εσωτερική δομή της θεμελίωσης του μνημειακού περιβόλου, η ανασκαφή επεκτάθηκε στα τετράγωνα Λ-Μ 8-9 και Ν7-8. Στην περιοχή αυτή ο περίβολος κάμπτεται εντός του τετραγώνου Λ10 προς τα ΒΔ.\nΑπό την αφαίρεση της επίχωσης πάχους 0,25μ. έως 1,70μ. συγκεντρώθηκε κεραμικής γεωμετρικών και προϊστορικών χρόνων, και ένα απότμημα λαβής αρχαϊκού πίθου με ανάγλυφο διάκοσμο μαιάνδρων. Παράλληλα αποκαλύφθηκαν ορισμένοι ορθογώνιοι κροκαλοπαγείς δόμοι της εξωτερικής πλευράς του περιβόλου και εσωτερικά ένας σωρός αργών λίθων μετρίου μεγέθους.\nΟ λιθοσωρός αυτός δεν αποκλείεται να σχετίζεται με το «γέμισμα» της εσωτερικής πλευράς του περιβόλου, δεδομένου ότι μετά την απομάκρυνσή του αποκαλύφθηκε η τεχνητά λαξευμένη, ισχυρά επικλινής, επιφάνεια του φυσικού βράχου, καθώς και οι κατά μήκος συστηματικά ή ακανόνιστα τοποθετημένοι αργοί λίθοι από την εσωτερική δομή της θεμελίωσής του.\nΗ κεραμική που συγκεντρώθηκε είναι αποκλειστικά Υστερομυκηναϊκής και Γεωμετρικής εποχής, καθοριστικό πλέον στοιχείο για τη χρονολόγηση του μνημειακού περιβόλου στα αρχαϊκά χρόνια.\nB) Συγκολλήσεις, αποκαταστάσεις και δοκιμαστικοί συσχετισμοί αρχιτεκτονικών μελών.\nΚατά την φετινή χρονιά συνεχίστηκαν στον αρχαιολογικό χώρο οι συγκολλήσεις θραυσμάτων από αρχιτεκτονικά μέλη του θρόνου. Η εργασία αυτή έγινε από τον μαρμαροτεχνίτη Δημήτρη Λάμπρου με την εποπτεία των αρχιτεκτόνων Θεμιστικλή Μπιλή και Μαρίας Μαγνήσαλη, και αποβλέπει στην αποκατάσταση της δομικής αυτοτέλειας των συστατικών του μνημείου. Χρησιμοποιήθηκε τιτάνιο με σπειρώματα ποικίλων διατομών, λευκό τσιμέντο τύπου Portland και λεπτόκοκκη χαλαζιακή άμμος. Όπου κρίθηκε απαραίτητο, πάρθηκαν γύψινα εκμαγεία για να πραγματοποιηθεί η επεξεργασία των συμπληρώσεων στα ελλείποντα τμήματα με νέο μάρμαρο.\nΟι αρχιτέκτονες συνέχισαν τις δοκιμαστικές τοποθετήσεις αρχιτεκτονικών μελών σε ορισμένα σύνολα από τα δομικά στοιχεία του θρόνου που θα μπορούσαν να χρησιμοποιηθούν κατά την τελική διαμόρφωση του αρχαιολογικού χώρου για την έστω και υπαινικτική του ανάδειξη. Από την επεξεργασία και τη μελέτη του υλικού προέκυψαν νέα δεδομένα όχι μόνο σχετικά με την ταύτιση διάσπαρτων αρχιτεκτονικών θραυσμάτων, αλλά και με τη γραφική τουλάχιστον αποκατάσταση του αρχιτεκτονήματος. Για το σκοπό αυτό μεταφέρθηκαν από την αποθήκη της Ε’ ΕΠΚΑ οι κορμοί των κιόνων αρ. ευρ. Λ410, Λ408, Λ402, Λ407, τα επίκρανα των παραστάδων αρ. ευρ. Λ 428, Λ421, τμήματα από θριγκούς αρ. ευρ. Λ400, Λ409, Μ10 (αρ. κατ. μελέτης), γείσων αρ. ευρ. Λ415-6-7/ Λ385, Μ19-20 (αρ. κατ. μελέτης) και επιστέψεων αρ. ευρ. Λ379, Λ368, Λ275, και η σίμη αρ. ευρ. Λ411.\nΟι ανασκαφικές τομές, τα αρχιτεκτονικά μέλη, καθώς και όσα άλλα ευρήματα συγκεντρώθηκαν κατά τις φετινές εργασίες, τεκμηριώθηκαν σχεδιαστικά, φωτογραφήθηκαν και ψηφιοποιήθηκαν.\nΟι νεότερες ανασκαφές στο ιερό του Αμυκλαίου Απόλλωνα έφεραν στο φως μια σημαντική ποσότητα κεραμικής των πρώιμων ιστορικών χρόνων, τη μελέτη της οποίας συνέχισε η δρ. Βίκυ Βλάχου: με κεντρικό ζήτημα την ανάδειξη της συνέχειας του χώρου κατά τη μετάβαση από την Ύστερη Εποχή του Χαλκού έως την Πρώιμη Εποχή του Σιδήρου, καθώς και την ένταξη της τοπικής στη γενικότερη κεραμική παραγωγή αυτής της περιόδου.\nΣτο πλαίσιο της διερεύνησης του υλικού που συγκεντρώνεται κατά τη διάρκεια του ερευνητικού προγράμματος εμπλουτίστηκε και η βάση δεδομένων. Ταυτόχρονα προγραμματίζεται η βάση αυτή να είναι διαδικτυακά διαθέσιμη και να παρέχει στους εμπλεκόμενους φορείς τη δυνατότητα απομακρυσμένης πρόσβασης.\nΓια την πιο ολοκληρωμένη αποτύπωση του αρχαιολογικού χώρου και των έως σήμερα εργασιών πραγματοποιήθηκε η αεροφωτογράφιση του λόφου της Αγίας Κυριακής, από τον φωτογράφο κ. Κώστα Ξενικάκη.\nΑπολογισμός εργασιών του έτους 2013.\npage revision: 64, last edited: 05 Apr 2014 14:39


Έρανος Αγάπης. Συγκέντρωση τροφίμων & φαρμάκων. – Ελληνοαγγλική Αγωγή\nΈρανος Αγάπης. Συγκέντρωση τροφίμων & φαρμάκων.\nΗμερομηνία Δημοσίευσης: December 19, 2018 1:28 pm\nΕν όψει των Άγιων Ημερών των Χριστουγέννων, το Σχολείο μας οργανώνει Έρανο Αγάπης με σκοπό τη συγκέντρωση προϊόντων για την ενίσχυση των Κοινωνικών Παντοπωλείων και Φαρμακείων των Δήμων Ηρακλείου, Πεύκης-Λυκόβρυσης και Αμαρουσίου. Όσοι γονείς και παιδιά επιθυμούν να ενισχύσουν την προσπάθειά μας μπορούν να ακολουθήσουν το παρακάτω πρόγραμμα:\nΔευτέρα 17/12: Ένα κουτί εβαπορέ γάλα.\nΤρίτη 18/12: Ένα πακέτο μακαρόνια ή ρύζι.\nΤετάρτη 19/12: Ένα πακέτο όσπρια.\nΠέμπτη 20/12: ‘Ενα μπουκαλάκι λάδι.\nΠαρασκευή 21/12: Ένα πακέτο babylino, ή ένα κουτί βρεφικό γάλα, ή μια συσκευασία παιδικής τροφής.\nΕπίσης οι γονείς μπορούν να φέρουν ένα φάρμακο παιδικής ηλικίας στις συγκεντρώσεις γονέων, ή στις θεατρικές παραστάσεις του Νηπιαγωγείου και της Β΄τάξης και στο mini Χριστουγεννιάτικο Bazaar της Α’ τάξης το προσεχές Σαββατοκύριακο. Τα μηνύματα που λαμβάνουμε από τους υπεύθυνους των Δήμων είναι ότι χρόνο με το χρόνο αυξάνονται οι οικογένειες που ενισχύονται μέσω των Κοινωνικών Παντοπωλείων-Φαρμακείων και των Συσσιτίων με αποτέλεσμα τα προϊόντα που συγκεντρώνονται να μην επαρκούν να καλύψουν όλες τις ανάγκες. Χρειαζόμαστε λοιπόν τη βοήθειά σας και σε αυτή την ενέργειά μας για να προσφέρουμε σε οικογένειες που ζουν κάτω από το όριο της φτώχειας και προσπαθούν, όχι απλά να ζήσουν, αλλά να επιβιώσουν.\nΠαράλληλα σας καλούμε να ενισχύσετε την προσπάθεια της φιλανθρωπικής οργάνωσης «Κάνε μια ευχή» αγοράζοντας από τη Γραμματεία τα χριστουγεννιάτικα αστεράκια της προς 2€ το καθένα. Η οργάνωση αυτή πραγματοποιεί μία ευχή σε παιδιά που είναι βαριά άρρωστα, πλημμυρίζοντας τις ψυχούλες τους με πολλή χαρά.


Εκδρομές προς Μύκονο | 18-24 Travel\nαναχώρηση από: Επιλέξτε πόλη αναχώρησης Αθήνα (από 166€) Θεσσαλονίκη (από 209€)\nΚοσμοπολίτικη, γοητευτική αλλά και γραφική, είναι η «παιδική χαρά» -για επωνύμους και μη- από όλο τον κόσμο. Μιλάμε για τη Μύκονο, με τους γνωστούς ανεμόμυλους και τα όμορφα καλντερίμια, με τα φρεσκοβαμμένα σπίτια και παραθυρόφυλλα, τις αμμώδεις παραδεισένιες παραλίες, την top νυχτερινή διασκέδαση αλλά και τη μασκότ του νησιού, τον «Πέτρο τον πελεκάνο»…!\nΗ Μύκονος είναι από μόνη της ένα αξιοθέατο. Παρ ’όλα αυτά υπάρχουν πολλά ακόμη που αξίζει τον κόπο να τα δείτε, όπως τους Ανεμόμυλους πάνω από την Αλευκάντρα και το μικρό λόφο του Κάστρου. Στα must see του νησιού θα βρείτε μουσεία (Αρχαιολογικό, Λαογραφικό και Ναυτικό), μοναδικές εκκλησίες και μοναστήρια όπως την Παναγία την Τουρλιανή, γραφικά μυκονιάτικα σοκάκια με παλιά αρχοντικά και πολλά πανηγύρια..\nΗ Μύκονος πέρα από ξενύχτι και clubbing, διαθέτει και εξαιρετικές παραλίες. Οι καταγάλανες θάλασσες και ο καυτός καλοκαιρινός ήλιος θα σας κρατήσουν την καλύτερη συντροφιά στο νησί. Η σημαντικότερη παραλία του νησιού, με τα τρελά parties, που την έκαναν σημαντικό πόλο έλξης του νεανικού κοινού, ακούσει στο όνομα «Super Paradise».\nΒέβαια εκτός από τις κοσμοπολίτικες παραλίες, στη βόρεια μεριά της Μυκόνου θα βρείτε και λιγότερο πολύβουες παραλίες, για να απολαύσετε το μπάνιο σας στο όμορφο Αιγαίο. Επισκεφτείτε την παραλία του Πλατύ Γιαλού και την Ψαρού, τον Καλαφάτη ή τον Ορνό και πολλές άλλες. Τέλος, ο Άγιος Ιωάννης με θέα τη Δήλο ένα ωραίο μέρος για κολύμπι και καταδύσεις.\nΠου θα πάμε για φαγητό...;\nΗ τοπική Μυκονιάτικη κουζίνα προσφέρει κυκλαδίτικο φαγητό χαρίζοντας μεσογειακές γεύσεις, με βάση τα φρέσκα ψάρια και θαλασσινά. Βέβαια ο τουρισμός έφερε στο νησί πληθώρα από κάθε είδους εστιατόρια με διεθνή κουζίνα, ταβέρνες και σνακ μπαρ για όλα τα πορτοφόλια και γούστα. Σε κάθε γωνιά του νησιού θα βρείτε φαγάδικα, και για αυτούς που επιθυμούν πιο οικονομικό φαγητό πολλά μαγαζιά με κρέπες, σουβλάκια κτλ. Φυσικά, υπάρχουν και τα γνωστά στέκια διασημοτήτων για τα πιο γερά πορτοφόλια.\nΧορεύοντας στους ρυθμούς της Μυκόνου...\nΗ Μύκονος κατέχει υψηλή βαθμολογία μεταξύ των κορυφαίων clubbing προορισμών της Μεσογείου και η νυχτερινή της ζωή θεωρείται από τις καλύτερες στην Ευρώπη, αφού η διασκέδαση στο νησί των ανέμων διαρκεί όλο το εικοσιτετράωρο!\nΜε αμέτρητα μπαράκια και clubs, τα οποία εξυπηρετούν όλα τα γούστα και με παγκοσμίως γνωστά στέκια όπως το 'Super Paradise' και το 'Paradise'. Επιπλέον ανάμεσα στα πιο διάσημα club θα βρείτε το Cavo Pradiso, που κάθε βράδυ προσφέρει ξέφρενα πάρτυ με γνωστούς dj, και οι επισκέπτες του έρχονται από το πρωί και φεύγουν το πρωί της επομένης. Δεν θα βρείτε κανόνες dress code, καθώς θα καταλήξετε να χορεύετε σε κάποιο μπαρ με μαγιό και γυαλιά ηλίου…\nΣε λίγο πιο χαλαρούς ρυθμούς θα βρείτε μπαράκια στην Αλευκάντρα και τη «Μικρή Βενετία», όπου θα απολαύσετε το υπέροχο ηλιοβασίλεμα πίνοντας δροσιστικά κοκτέιλ στα τραπεζάκια δίπλα στη θάλασσα. Για τους λάτρεις της ελληνικής μουσικής θα βρείτε και μπουζούκια για ξέφρενη διασκέδαση!\nΤο νησί διατηρεί την ομορφιά του στο πέρασμα των χρόνων, και είναι ο κατάλληλος προορισμός για να σας προσφέρει διασκέδαση και διακοπές χωρίς όρια….! Επισκεφτείτε λοιπόν το πιο κοσμοπολίτικο νησί της Ελλάδας.. τη Μύκονο!!!


Μεγάλες Εικόνας : 51 καθισμάτων 2010 έτους χρησιμοποιημένες Yutong τουριστηκών λεωφορείων μπροστινές πόρτες φωτογραφικών διαφανειών μηχανών πράσινες δύο\n51 καθισμάτων 2010 έτους μπροστινό χρησιμοποιημένο Yutong τουριστηκό λεωφορείο δύο πορτών φωτογραφικών διαφανειών μηχανών πράσινο\nΑυτό το 51 χρησιμοποιημένο καθίσματα Yutong 6119 λεωφορείο λεωφορείων έγινε το 2010, κατάλληλος για το ταξίδι επιβατών στην Αφρική.\nΚαταλαβαίνουμε ότι το ευρώ 5 δεν είναι κανένα που απαιτούνται στην Αφρική, και κανένα AdBlue διαθέσιμο για μερικές της Αφρικής χώρες, αλλά οι οδηγοί λεωφορείου χρησιμοποιούν ακόμα τα οχήματα εάν η δεξαμενή AdBlue τρέχει κενό.\nΤώρα για τους αφρικανικούς πελάτες, SUVEC μπορεί να προσφέρει τα χρησιμοποιημένα λεωφορεία λεωφορείων μπορεί να οδηγήσει καλά χωρίς AdBlue. Η απόδοση μηχανών δεν επηρεάζεται, και έχουμε τις λύσεις μεγάλης έκτασης για τα χρησιμοποιημένα λεωφορεία λεωφορείων που μπορείτε να ενδιαφέρετε.\nΤύπος οχημάτων Χρησιμοποιημένο λεωφορείο λεωφορείων\nΓενικές διαστάσεις (L*W*H) (χιλ.) 10990x2500x3580mm\nΣυνολικό βάρος (κλ) 15000kg\nΕμπορικό σήμα μηχανών WP7.300E51\nΓωνία προσέγγισης/αναχώρησης 8.5/8°\nΑριθμός ροδών 6\nΈχουμε ένα ευρύ φάσμα χρησιμοποιημένων των ποιότητα λεωφορείων λεωφορείων. Ένα από τα οφέλη ένα λεωφορείο από δεύτερο χέρι από μας είναι η υποστήριξη οχημάτων που παρέχεται σε σας σε περίπτωση οποιουδήποτε ζητήματος. Κοντά σε Yutong, οι εργασίες SUVEC ως κύριος συνεργάτης εξαγωγής Yutong χρησιμοποίησαν το λεωφορείο.\nΧρησιμοποιημένα φορτηγά όπως τα φορτηγά απορρίψεων, το φορτηγό γερανών, sinotruk, το φορτηγό φορτίου, τα φορτηγά τρακτέρ, τα φορτηγά συγκεκριμένων αναμικτών και άλλα ειδικής χρήσης φορτηγά, κ.λπ.\nΜεταχειρισμένα αυτοκίνητα και ανοιχτά φορτηγά SUV, μπορούμε επίσης χρησιμοποιημένα πηγή οχήματα βασισμένα στη ζήτησή σας.\nΧρησιμοποιημένο λεωφορείων Yutong χρησιμοποιημένο ZK6908 λεωφορείο οχημάτων πυκνών δρομολογίων diesel 39 καθισμάτων 2015 έτος με τα ABS


the Greek CLOUD » Επιτέλους στη γενιά των εβδομηντάρηδων!\nΕπιτέλους στη γενιά των εβδομηντάρηδων!\nΗ παιδική συμμορία στην οποία ανήκα, ήταν καμιά δεκαριά ομόσταυλοι, που συγκεντρώναμε, βαριά-βαριά, συνολικά ογδόντα χρόνια ζωής. Οι δέκα έφηβοι με τους οποίους είχα νταραβέρια, έφταναν ομού τον ενάμιση αιώνα. Η σούμα της επαίσχυντης δεκαετίας του εβδομήντα, συγκέντρωνε τρεις αιώνες. Σήμερα, και εάν υποτεθεί πως τριγυρίζομαι από δέκα γνωστούς και φίλους, τους ξεπεράσαμε τους επτά αιώνες. Η ποιητική γενιά του ’70, ήταν μεσοσταθμικώς εικοσάρηδες. Τώρα, τέρμα τα δίφραγκα. Οι αιώνες μειώνονται, λόγω καρκίνων, ανευρυσμάτων, εμβολών και διαφόρων καταντημάτων του υπερεγώ. Ο έσχατος των μελλοντικών ζώντων, θα φλερτάρει τον έναν αιώνα. Back to reality.\nMε την ευκαιρία της αξιοθρήνητης αυτής λογαριαστικής, προσπάθησα να ερμηνεύσω το διαχρονικό ντίρι ντίρι που πιάνει τους γέροντες όταν μεμψιμοιρούν για τη άχαρη και άψητη νεολαία. Ξέρετε- άλλη πχοιότητα ζωής, άλλο ήθος, άλλα κριτήρια, ενώ σήμερα όλα μοιάζουν επιπόλαια και αδόκιμα. Μαλακίες δηλαδή. Με τα χρόνια, προσθέτεις και λίγο μυαλό, αλλά χάνεις περισσότερο. Και το μόνο ατίμητο πετράδι που υπάρχει και το χαίρεσαι, είναι η βούβα και τα άηχα εκφραστικά σχόλια, όταν περισσεύει γύρω σου η πανομοιότυπη έπαρση της ζωής. Οι Θρακιώτες έλεγαν «αγιού!». Οι Πόντιοι «μώσε!», οι βλάχοι απέρριπταν με τα μάτια, οι ντόπιοι σάρκαζαν με το μαγικό εισαγωγικό «άμπε».\nΟι νεκροί, πανταχού παρόντες, οι φίλοι που απόμειναν πολύτιμοι. Ο αφανής βίος ευτυχία. Αρκεί να μην τρίζεις τα δόντια και να ανέχεσαι την πιτσιρικαρία, όσο τουλάχιστον μας ανέχονταν οι παλαιοί.\nΕτικέτες: χάσμα γενεών


Πού είναι ο Βασίλης Νικολαΐδης; | Tribes\nΠού είναι ο Βασίλης Νικολαΐδης;\nΚαι πού θα βρούμε τον πρώτο δίσκο του; Το παρόν (β)λόγιο έχει πολύ ψηλά τον γλυκό, ευαίσθητο και μαζί σαρκαστικό τραγουδοποιό τον οποίο μας θύμισε, σε ένα ωραιότατο ποστ, η φίλη και γειτόνισσα Κροτ. Ο δίσκος του, από το 1982, με τίτλο «Οδός Σανταρόζα» που περιέχει μαζί με την ομώνυμη επιτυχία, το καταπληκτικό «Δωμάτιο Χρωματιστό» είναι μαζί με το «Σαμποτάζ» της Λένας Πλάτωνος, οι δύο δίσκοι που θα ήθελα πάρα πολύ να βρω ξανά (τα είχα και τα δύο σε κασέτες αλλά χάθηκαν). Καμμια συμβουλή;\n2 Απριλίου 2008 by chumba\tπρόσωπα,μουσική πρόσωπα,μουσική\n← Σημείο υπεροχής (Vantage point): Μόνο δράση\nΚανένας συμβιβασμός (2) – Υμνούμε τον Εκλεκτό →\n14 thoughts on “Πού είναι ο Βασίλης Νικολαΐδης;”\n3 Απριλίου 2008 at 11:33 πμ\nσε mp3 σου κάνουν; αν ναι, τα έχω και τα δύο.\nαν τα θες σε cd πάλι, το σαμποτάζ υπάρχει σίγουρα, για το νικολαΐδη, χμ, δεν ξέρω.\nαν πάλι τα θες σε βινύλιο… δεν στα πουλάω! 🙂\nΟ/Η corfology λέει:\n3 Απριλίου 2008 at 2:41 μμ\nο τρίτος και τελευταίος (;) του βγήκε το ’89 απ’ το Σείριο. Ο Σείριος έχει βγάλει και πολλές Πλάτωνος και Χάνομαι γιατί ρεμβάζω. Αυτό μας οδηγεί στο επόμενο ερώτημα: πού θα βρείς σιντί του Σείριου;\n3 Απριλίου 2008 at 10:26 μμ\nΑγαπητέ φίλε, εκτός από περιπουγείτονες είμαστε και ομοιοπαθείς,\nβλέπω. Κι εγώ λατρεύω τον Νικολαϊδη. Εχει βγάλει τέσσερις δίσκους:\nΗ νύχτα ήταν πάλι κάπου αλλού\nΌμως έχεις δίκιο, έχει χαθεί από τη δισκογραφία τα τελευταία 15 χρόνια. Είχε πάει στη Ρουάντα το 1995 κι έβγαλε ένα βιβλίο με τις εμπειρίες από εκεί (τότε με τη γενοκτονία). Έχει έτοιμα\nτραγούδια αλλά δεν θέλει να μπει στο στούντιο να τα ηχογραφήσει.\nΔυο δωράκια για όσους αγαπούν τον Βασίλη.\nΕνα παλιό του τραγούδι εδώ:\n[audio src="http://rapidshare.com/files/104650491/Oi_karatzobes_kai_h_koinh.mp3" /]\nκαι ένα ακυκλοφόρητο σε δίσκο, από τον κύκλο της Ρουάντας, εδώ:\n4 Απριλίου 2008 at 12:24 πμ\nCorfolofy, 1993 κυκλοφόρησε και τις Ατασθαλείες, από όπου και η Ιστορία της Μαρίας.\nΝίκο Σαραντάκο, ευχαριστούμε!\n4 Απριλίου 2008 at 8:55 πμ\nΘαυμάσια! Τα θέλω σε mp3 θα κάνω όμως πρώτα μια προσπάθεια να τα βρω το Πάσχα στη Θεσσαλονίκη σε βινύλια (γκρρρρρ). Ευχαριστώ πολύ!\nΚαλώς ήρθες. Ακολουθώντας το εύλογο ερώτημά σου βρήκα την ιστοσελίδα του Σείριου http://www.sirius.gr/ στην οποία υπάρχει κατάλογος και μπορεί κανείς να παραγγείλει κάποια από τα cd\nΣ’ ευχαριστώ πολύ! Αν ο Β.Νικολαΐδης θέλει να αποφύγει τις εταιρίες θα μπορούσε να τα ηχογραφήσει και να τα κυκλοφορήσει μόνος του στο διαδίκτυο. Είναι καλό να ξέρει πάντως ότι υπάρχουν αρκετοί που τον θυμούνται και τον εκτιμούν πάρα πάρα πολύ.\n4 Απριλίου 2008 at 12:23 μμ\nέχεις μέηλ καλέ!\n4 Απριλίου 2008 at 3:42 μμ\nευχαριστώ όλους για τις πληροφορίες! ( η ολη συζήτηση μου θυμιζει μια παλιά ιστορία του Ιωάννου: ο Σαββόπουλος τραγουδάει «δεν ειμαι πασόκα ούτε κκε», οι Παπ και Φλωράκης τον κοιτάζουν ενοχλημένοι, κι ο Μπανιάς τους παρηγορεί: «ούτε εσωτερικό είναι – τους δικούς μου τους ξέρω έναν έναν». Κάπως έτσι κι ο Νικολαϊδης, φαντάζομαι)\n4 Απριλίου 2008 at 5:25 μμ\nΚροτ, μόλις πριν λίγο μπόρεσα να το δω και απάντησα!\nCorfology, πολύ καλό αυτό με τον Μπανιά! 🙂\n10 Ιουλίου 2008 at 1:38 μμ\nόσους ενδιαφέρονται για Νικολαίδη τους παραπέμπω στο http://occupmed.blogspot.com/2008/07/blog-post.html\n11 Ιουλίου 2008 at 9:18 πμ\n6 Μαρτίου 2009 at 9:54 πμ\nΕνημέρωση για Νικολαϊδη:\n6 Μαρτίου 2009 at 2:15 μμ\nΩραιότατο – μερσί χερ Κ.\n26 Αυγούστου 2009 at 10:55 πμ\nεδώ είναι ο πρώτος του δίσκος\nόποιος έχει τους άλλους 2…….. 🙂\n31 Αυγούστου 2009 at 10:17 πμ\nΜερσί – θα κοιτάξω κι εγώ να δω τι υπάρχει…


Σκύλος υπεβλήθη σε εγχείρηση αλλαγής φύλου - kalymniansvoice.com\nΠέμπτη, 14 Οκτ 2010 - 22:20:33\nΣκύλος υπεβλήθη σε εγχείρηση αλλαγής φύλου\nΟ Georgie που έγινε Georgia. Σε εγχείρηση αλλαγής φύλου υπεβλήθη ένα ερμαφρόδιτο σκυλάκι από το καταφύγιο αδέσποτων ζώων Manchester Dogs’ Home στην Αγγλία.\nΣύμφωνα με δημοσίευμα του BBC, ο λόγος για τον οποίο το αδέσποτο σκυλάκι υπεβλήθη σε εγχείριση και έγινε θηλυκό είναι ότι καμιά οικογένεια δεν ήθελε να το υιοθετήσει. Τώρα αναρρώνει και ελπίζει ότι σύντομα θα βρεί καινούριο σπίτι.\n«Οι άνθρωποι πάντα έδειχναν μεγάλο ενδιαφέρον για το γλυκό bull terrier, ωστόσο όταν διαπίστωναν ότι είχε γεννητικά όργανα και των δυο φύλων έκαναν πίσω», δήλωσε η διευθύντρια του καταφύγιου, Lisa Graham.\nΟι πιθανότητες για έναν σκύλο να γεννηθεί ερμαφρόδιτος είναι ελάχιστες, ειδικά όταν προέρχεται από διασταύρωση.\nΕνδεικτικά αναφέρεται ότι ο κτηνίατρος που έκανε την επέμβαση στα 30 χρόνια προϋπηρεσίας του συνάντησε αντίστοιχο περιστατικό μόνο μια φορά.


Καιρός σε Çammahalle ⛅ (Manisa), τουρκία - Πρόγνωση καιρού - el.ViewWeather.com\n38.71°N / 28.08°E ~399m asl 10:55\nΤελευταία ενημέρωση πρόγνωσης καιρού: Κυρ, Ιούλ 5 02:42 GMT+3 (Europe/Istanbul)\t 0.1s\nΗ 5 Jul θα είναι καυτός (πιθανός κίνδυνος), και ο καιρός ασταθής, πιθανές καταιγίδες.\nΗ μέγιστη θερμοκρασία θα είναι 37 βαθμοί Κελσίου, και η ελάχιστη θερμοκρασία 21 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1006 mb. Η σχετική υγρασία θα είναι υψηλή.\nΗ 6 Jul θα είναι καυτός (πιθανός κίνδυνος), και ο καιρός ελαφρά ασταθής, πιθανές καταιγίδες.\nΗ μέγιστη θερμοκρασία θα είναι 38 βαθμοί Κελσίου, και η ελάχιστη θερμοκρασία 22 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1002 mb. Η σχετική υγρασία θα είναι μέτρια.\nΗ μέγιστη θερμοκρασία θα είναι 34 βαθμοί Κελσίου, και η ελάχιστη θερμοκρασία 21 βαθμοί κελσίου. Ο άνεμος θα είναι ελαφριά αύρα, και η μέση ατμοσφαιρική πίεση θα είναι 1002 mb. Η σχετική υγρασία θα είναι μέτρια.\nΗ μέγιστη θερμοκρασία θα είναι 32 βαθμοί Κελσίου, και η ελάχιστη θερμοκρασία 20 βαθμοί κελσίου. Ο άνεμος θα είναι ελαφριά αύρα, και η μέση ατμοσφαιρική πίεση θα είναι 1006 mb. Η σχετική υγρασία θα είναι υψηλή.\nΗ μέγιστη θερμοκρασία θα είναι 31 βαθμοί Κελσίου, και η ελάχιστη θερμοκρασία 19 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1008 mb. Η σχετική υγρασία θα είναι υψηλή.\nΗ 10 Jul θα είναι ζεστός (προσοχή, και ο καιρός σταθερός, δεν είναι πιθανές καταγίδες.\nΗ μέγιστη θερμοκρασία θα είναι 33 βαθμοί Κελσίου, και η ελάχιστη θερμοκρασία 18 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1009 mb. Η σχετική υγρασία θα είναι υψηλή.\nΗ μέγιστη θερμοκρασία θα είναι 32 βαθμοί Κελσίου, και η ελάχιστη θερμοκρασία 18 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1008 mb. Η σχετική υγρασία θα είναι υψηλή.\nΗ μέγιστη θερμοκρασία θα είναι 22 βαθμοί Κελσίου, και η ελάχιστη θερμοκρασία 18 βαθμοί κελσίου. Ο άνεμος θα είναι ελαφριά αύρα, και η μέση ατμοσφαιρική πίεση θα είναι 3023 mb. Η σχετική υγρασία θα είναι .\nγεωγραφικό πλάτος: 38.71667 και γεωγραφικό μήκος: 28.08333\nΤοπική ώρα (Europe/Istanbul | GMT +3): 10:55\nΟ Ήλιος ανατέλλει: 05:49 - Ο Ήλιος δύει: 20:35\nΚαιρός σε Yunuslar - 1 km - πυκνοκατοικημένη χώρα\nΚαιρός σε Kurttutan - 2 km - πυκνοκατοικημένη χώρα\nΚαιρός σε Taskuyucuk - 4 km - πυκνοκατοικημένη χώρα\nΚαιρός σε Yenikoy - 4 km - πυκνοκατοικημένη χώρα\nΚαιρός σε Korbeyli - 5 km - πυκνοκατοικημένη χώρα\nΚαιρός σε Haciveliler - 5 km - πυκνοκατοικημένη χώρα\nΚαιρός σε Aliefendiler - 5 km - πυκνοκατοικημένη χώρα\nΚαιρός σε Kemer - 5 km - πυκνοκατοικημένη χώρα\nΚαιρός σε Ahmetler - 6 km - πυκνοκατοικημένη χώρα\nΚαιρός σε Manavahmet - 6 km - πυκνοκατοικημένη χώρα\nΚαιρός σε Macarlar - 6 km - πυκνοκατοικημένη χώρα\nΚαιρός σε Karayakup - 6 km - πυκνοκατοικημένη χώρα\nΚαιρός σε Kizillar - 7 km - πυκνοκατοικημένη χώρα\nΚαιρός σε Iseler - 7 km - πυκνοκατοικημένη χώρα


Νηρεύς: Στα 102 εκατ. ευρώ οι πωλήσεις το Α' εξάμηνο\nΒρίσκεστε εδώ: Home / Ειδήσεις - αγροτικά νέα / Αγορά / Νηρεύς: Στα 102 εκατ. ευρώ οι ...\nΣτο ποσό των 102 εκατ. ευρώ ανήλθαν οι πωλήσεις του Ομίλου ΝΗΡΕΑ το εξάμηνο του 2017 έναντι 95,4 εκατ. ευρώ του 2016, σημειώνοντας αύξηση 6,9%.\nΣύμφωνα με σχετική ανακοίνωση, οι πωλήσεις του κλάδου ιχθυοκαλλιέργειας αυξήθηκαν κατά 7,6% και αντιστοιχούν στο 91,7% των συνολικών πωλήσεων.\nΟι εξαγωγές, οι οποίες αντιστοιχούν στο 80% των πωλήσεων, ανήλθαν σε 81,6 εκατ. ευρώ σημειώνοντας αύξηση 5,7% έναντι του 2016.\nΣύμφωνα με την ανακοίνωση, η τιμή πώλησης της τσιπούρας δέχθηκε πιέσεις σε σχέση με το αντίστοιχο εξάμηνο του 2016 ενώ η τιμή του λαυρακίου παρέμεινε ανθεκτική.


Αυτός είναι ο πιο τέλειος τρόπος για να αντιμετωπίσεις την καραντίνα και τα παιδιά όλη μέρα στο σπίτι! - Neoblogs.gr\nΑυτός είναι ο πιο τέλειος τρόπος για να αντιμετωπίσεις την καραντίνα και τα παιδιά όλη μέρα στο σπίτι!\nΜπορεί η προσοχή να διδαχθεί στα παιδιά; Απολύτως. Και ο καλύτερος τρόπος για να εισαγάγετε τα παιδιά σε αυτήν την πρακτική είναι με μέσα που καταλαβαίνουν, μαθαίνουν και θυμούνται καλύτερα: κάποιο είδος διασκεδαστικής δραστηριότητας, όπως κίνηση, οπτικοποίηση και παιχνίδια. Εδώ, θα επικεντρωθούμε στη σφαίρα Hoberman….. Αυτός ο γεωδαιτικός θόλος διπλώνεται και ξεδιπλώνεται εύκολα, με τις κινήσεις διαστολής και μείωσης να μοιάζουν με τον τρόπο που ο αέρας γεμίζει και φεύγει από τους πνεύμονές μας.\nΔιαλέξτε οποιοδήποτε μέγεθος, χρώμα και άλλα χαρακτηριστικά (όπως λάμψη στο σκοτάδι) θα προκαλέσει την μεγαλύτερη περιέργεια και απόλαυση από τα παιδιά σας.\nΑς δούμε πώς μπορείτε να τους παρουσιάσετε την αναπνοή μαζί με τη γενική ιδέα της προσοχής .\nΜπορείτε να ξεκινήσετε ζητώντας από τα παιδιά να μαντέψουν τι κάνετε, να βάλετε το χέρι σας στην κοιλιά σας και να κάνετε μια επίδειξη εισπνοής μέσω της μύτης σας και εκπνοής μέσω του στόματος. Θα σπάσουν εύκολα αυτό το παντομίμα.\nΣτη συνέχεια, δηλώστε τον σκοπό της μικρής σας συγκέντρωσης: Πείτε στα μικρά που πρόκειται να κυριαρχήσουν στην αναπνοή τους και ανοίξτε το μυαλό και το σώμα τους έτσι ώστε να μπορούν να κάνουν το καλύτερο δυνατό στις καθημερινές τους δραστηριότητες.\nΏρα για την παρουσίαση της μπάλας αναπνοής και της τελετής ονοματολογίας. Ίσως θα συμφωνήσετε να εγκατασταθείτε σε μια απλή αναπνοή, ή στην πιο sci-fi αναπνοή, ή στο παραμύθι σαν σφαίρα προσοχής.\nΤέλος, βρείτε παρακάτω τις πέντε ασκήσεις αναπνευστικής μπάλας.\n# 1. Τα βασικά. Κάνω έναν κύκλο. Ως δάσκαλος, είστε ο πρώτος που κρατάτε την μπάλα. Κρατήστε το με τα δύο χέρια στην κοιλιά σας. Καθώς αναπνέετε αργά, αφήστε την μπάλα να επεκταθεί. Σταματήστε ελαφρώς στο πάνω μέρος της αναπνοής και κρατήστε την εκτεταμένη αναπνοή για λίγο. Το, αργά, εκπνεύστε και αφήστε την μπάλα να καταρρεύσει κατά τη διαδικασία.\nΜερικές συμβουλές: αναπνεύστε με ακουστικό τρόπο, ώστε τα παιδιά να μπορούν να συνεχίσουν και να συμβαδίσουν με το μοτίβο εισπνοής-εκπνοής. Επίσης, θα ήταν καλή ιδέα να μετράτε όλα τα στάδια της αναπνοής, για παράδειγμα, ένα-δύο-τρία για αναπνοή, ένα-δύο-τρία-τέσσερα για να κρατάτε την αναπνοή σας και ένα-δύο-τρία- τέσσερα πέντε για αναπνοή. Επαναλάβετε αυτόν τον κύκλο για περίπου τρεις φορές και αφήστε τα παιδιά να ηγηθούν της ομάδας με αυτήν τη συγχρονισμένη αναπνευστική άσκηση , ένα προς ένα. Πιθανότατα θα παρατηρήσετε πώς τα πρότυπα αναπνοής του καθενός είναι διαφορετικά, οπότε συζητήστε το επίσης: η αναπνοή κάποιου είναι πιο αργή, πιο ρηχή ή βαθύτερη, κ.λπ.\nΑφιερώστε λίγα λεπτά κάθε μέρα για να φτάσετε σε μια κατάσταση ηρεμίας και ευεξίας και ισορροπήστε τη ζωή σας χρησιμοποιώντας έναν συνδυασμό καθοδηγούμενων διαλογισμών και τεχνικών συνειδητοποίησης. Οι τεχνικές είναι μια απλή, πρακτική μέθοδος χαλάρωσης για όλους.\n# 2. Σύνδεση μέσω αναπνοής. Μόλις το ομαδικό στάδιο αναπνοής κατακτηθεί, ζητήστε από τα παιδιά να χωρίσουν σε ζευγάρια (είτε καθισμένα είτε όρθια) και δώστε σε κάθε ζευγάρι μια μπάλα αναπνοής, με κάθε συμμετέχοντα να κρατάει ένα τετράγωνο στην αντίθετη πλευρά της μπάλας. Ζητήστε τους να συντονίσουν την αναπνοή τους έτσι ώστε να κινούνται μαζί. Μπορούν να μετρήσουν μαζί ή να προσπαθήσουν να συντονίσουν την αναπνοή τους στη σιωπή. Μέσω αυτής της απλής άσκησης, θα διδάξετε στα παιδιά την αίσθηση της κοινότητας, της καλοσύνης και της ενασχόλησης μεταξύ τους.\n# 3. Παίξτε ένα παιχνίδι ονόματος. Έτσι μπορείτε να βοηθήσετε τα παιδιά (και τον εαυτό σας) να μάθουν τα ονόματα του άλλου ταχύτερα: στρέψτε σε κάποιον που γνωρίζετε ήδη, καλέστε το με το όνομά τους και αφήστε τους να απαντήσουν χρησιμοποιώντας το όνομά σας επίσης. “Kate, μπορώ να σου δώσω το Breath Orb;” – «Σίγουρα, Αλίκη, παρακαλώ περάστε μου το Breathing Orb». Αφήστε το παιδί να κάνει την αναπνευστική άσκηση τρεις φορές και περάστε την μπάλα αναπνοής σε κάποιον άλλο στην ομάδα και ανταλλάξτε ονόματα.\nΛοιπόν, το έχετε, μια διασκεδαστική και ελαφριά εισαγωγή στη συνείδηση !\nRelated Topics:καραντινακαραντίνα και παιδιάκλειστά σχολεία\nΧριστούγεννα 2020: Η πιο συγκινητική φωτογραφία του Instagram ανήκει στον Φώτη Σεργουλόπουλο


Αφρίν – News of the Greek Diaspora\n«Ούτε οι Μογγόλοι πρόγονοι τους δεν έκαναν κάτι τέτοιο»…κι όμως το έκαναν οι απόγονοι το 2018!\nΗ Γενική Διεύθυνση Αρχαιοτήτων και Μουσείων στη Συρία αναφέρει ότι την Τετάρτη τουρκικά αεροπλάνα τη βομβάρδισαν την εκκλησία και προκάλεσαν σημαντικές ζημιές.\nΣε απόσταση 15 χλμ. από την πόλη Αφρίν της Συρίας βρίσκεται ο αρχαιολογικός χώρος του Μπραντ ο οποίος από το 2011 περιλαμβάνεται στον κατάλογο της UNESCO με τα μνημεία της παγκόσμιας κληρονομιάς. Αν και προστατευόμενη τοποθεσία, οι συριακές Αρχές καταγγέλλουν ότι βρέθηκε στο στόχαστρο της Πολεμικής Αεροπορίας της Τουρκίας. Continue reading “Τουρκικά αεροσκάφη κατέστρεψαν μία από τις παλαιότερες χριστιανικές εκκλησίες στον κόσμο” →\nCategories TERRORISM, TURKEY•Tags bombs, churches, historical site, Αφρίν, ναός Αγ. Ιουλιανού, turkish lanes\n«Έπεσε» η πόλη – Μπήκαν στην Αφρίν οι Τούρκοι\nΈθεσαν υπό τον έλεγχό τους πολλές συνοικίες – Συνεχίζεται η μαζική φυγή από την ανατολική Γούτα.\nΣτην κουρδική πόλη Αφρίν, στη βορειοδυτική Συρία κατάφεραν να μπουν οι τουρκικές δυνάμεις και οι Σύροι αντάρες σύμμαχοί τους. Continue reading “«Έπεσε» η πόλη – Μπήκαν στην Αφρίν οι Τούρκοι” →\nCategories TURKEY, WAR•Tags Afrin Syria, υποχώρηση, Αφρίν, Κούρδοι, Turkish victory


Κηδεία Μονογυιού: Ο σπαραγμός της μάνας «Πού είσαι αγοράκι μου; Δεν μπορώ» - Kalamata Times\nΦίλοι και συγγενείς αποχαιρετούν τον 45χρονο επιχειρηματία που έχασε τη ζωή του στο τροχαίο στα Πηγαδάκια Βούλας, στον Ιερό Ναό του Αγίου Λουκά στη Μύκονο.\nΤραγική φιγούρα η μητέρα του, Ελένη Ξυδάκη. «Γιώργη μου, που είσαι αγοράκι μου;», ο σπαραγμός της μητέρας του Τζώρτζη Μονογυιού ράγισε ακόμα και τους πιο δυνατούς έξω από τον ναό του Αγίου Λουκά στη Μύκονο, όπου τελείται η εξόδιος ακολουθία.\nΣχετικά άρθρακηδείαΤζώρτης Μονογυιός


Το «σοβιετικό» αεροπλανοφόρο της Κίνας | Η ΚΑΘΗΜΕΡΙΝΗ\nΤο «σοβιετικό» αεροπλανοφόρο της Κίνας\nΠΕΚΙΝΟ. Η ανακοίνωση της Κίνας ότι μετασκευάζει σοβιετικό αεροπλανοφόρο και ότι κατασκευάζει δύο άλλα εξαρχής δημιούργησε ανησυχίες στους περιφερειακούς της ανταγωνιστές, μεταξύ αυτών την Ταϊβάν και την Ιαπωνία.\nΟι ταπεινώσεις που υπέστη η Κίνα στο παρελθόν «έχουν αφήσει στον κινεζικό λαό μια βαθιά πικρία για τις θάλασσες που δεν μπόρεσε να υπερασπιστεί, πίνοντας το πικρό ποτήρι της ήττας λόγω τεχνολογικής υστέρησης», έγραψε χθες η εφημερίδα του κινεζικού στρατού. Οι στρατιωτικές δαπάνες της Κίνας αυξάνονται κάθε χρόνο, αν και παραμένουν κλάσμα των δαπανών των ΗΠΑ, το στρατιωτικό αποτύπωμα των οποίων καλύπτει τις θάλασσες της βορειοανατολικής Ασίας.\nΟι φόβοι του Τόκιο\n«Το θέμα της διαφάνειας σχετικά με την αμυντική πολιτική της Κίνας και με τη στρατιωτική επέκτασή της απασχολεί όχι μόνο την Ιαπωνία, αλλά ολόκληρη την περιοχή και τη διεθνή κοινότητα», δήλωσε ο γραμματέας του ιαπωνικού υπουργικού συμβουλίου, Γιουκίο Εντάνο. Ο εξοπλισμός της Κίνας με αεροπλανοφόρα είναι μία από τις αιτίες που οδήγησαν την Ιαπωνία να αυξήσει τον αριθμό των υποβρυχίων της από 16 σε 22.\nΣτη δε Ταϊβάν, τα κινεζικά αεροπλανοφόρα δημιουργούν αίσθημα περικύκλωσης. Το νησί, το οποίο η Κίνα θεωρεί μέρος της επικράτειάς της, ώς τώρα απειλείτο μόνο εκ δυσμών, αλλά οι ισορροπίες αλλάζουν σε περίπτωση που τα κινεζικά αεροσκάφη αποκτήσουν πλωτή βάση.\nΗ Κίνα μετασκευάζει το σοβιετικό αεροπλανοφόρο κλάσης Κουζνέτσοφ που αγόρασε από την Ουκρανία το 1998, και παράλληλα κατασκευάζει δύο δικά της αεροπλανοφόρα. «Αν αυτό τεθεί στο γενικό πλαίσιο της επέκτασης και του εκσυγχρονισμού των κινεζικών ενόπλων δυνάμεων, υπάρχουν λόγοι ανησυχίας», δήλωσε ο Ντάνιελ Πίνκστον του Ιnternational Crisis Group στη Σεούλ.\nΟι επιδράσεις θα γίνουν αισθητές και πολύ νοτιότερα. «Αν οι Κινέζοι αφήσουν τον Δυτικό Ειρηνικό Ωκεανό, τους ενδιαφέρει μόνο μια περιοχή, ο Ινδικός Ωκεανός. Απ’ αυτή τη σκοπιά, ο ανταγωνισμός με την Ινδία είναι αναπόφευκτος», δήλωσε ο Ινδός ναύαρχος ε.α. Ράτζα Μένον.\nΗ Κίνα έχει κατ’ επανάληψη αρνηθεί ότι οι στόχοι του εκσυγχρονισμού του στρατού της είναι κάτι περισσότερο από αμυντικοί. Ενα ισχυρό ναυτικό «είναι μια αναπόφευκτη επιλογή, ώστε να προστατευθούν τα εθνικά συμφέροντα της Κίνας, που λαμβάνουν όλο και πιο παγκοσμιοποιημένη μορφή», έγραψε η εφημερίδα των κινεζικών ενόπλων δυνάμεων. «Ο αγώνας για την κατοχύρωση των θαλάσσιων συμφερόντων είναι όλο και πιο σκληρός».


eKorinthos • Καταγγελία του ΙΝΚΑ Κορινθίας για τα αγριόχορτα στις γραμμές του ΟΣΕ (φωτο)\nΑρχική Επικαιρότητα Καταγγελία του ΙΝΚΑ Κορινθίας για τα αγριόχορτα στις γραμμές του ΟΣΕ (φωτο)\nΚαταγγελία του ΙΝΚΑ Κορινθίας για τα αγριόχορτα στις γραμμές του ΟΣΕ (φωτο)\nΜετά από πολλές καταγγελίες δημοτών και άλλων φορέων, διενεργήθηκε αυτοψία, όπου διαπιστώθηκε ότι το τμήμα της μετρικής γραμμής μεταξύ ΣΣ Κορίνθου-Βρυσούλα-ΣΣ «Προαστιακού» Κορίνθου είναι εγκαταλειμμένο και βρίθει από αγριόχορτα, έχουν αφαιρεθεί η ηλεκτρική του σηματοδότηση, ενώ στον παράλληλο αύλακα ομβρίων έχουν σωρευτεί σκουπίδια από τους κάδους του Δήμου Κορινθίων και άλλες βρωμιές (σαπισμένα αγριόχορτα κλπ).\nΣτην διάβαση της οδού Δαμασκηνού έχει κατασκευαστεί προέκταση του πεζοδρομίου επί της Λ. Αθηνών , με αποτέλεσμα να μην γίνεται όδευση των ομβρίων στον οχετό αποχέτευσης, παρά να πλημμυρίζει η διάβαση.\nΌλα τα παραπάνω εγκυμονούν κινδύνους για την δημόσια υγεία, ενώ η αποξήλωση της σηματοδότησης, έγινε χωρίς την έγκριση της ΥΝΕΜΤΕΔΕ Πατρών (πληροφορηθήκαμε ότι ο χώρος είναι διατηρητέος), ενώ επιπλέον το άνω τμήμα των γραμμών είναι ενεργό.\nΟι καταναλωτές ταλαιπωρούνται αφάνταστα από την έλλειψη σύνδεσης μεταξύ Προαστιακού-κέντρου πόλεως Κορίνθου, ενώ επιπλέον ζημιώνεται η οικονομία και η πρόσβαση της Κορίνθου από την κατάσταση αυτή.\nΕιδοποιήσαμε εγγράφως τον Δήμο Κορινθίων, τον ΟΣΕ, τη ΓΑΙΑΟΣΕ ότι οφείλουν ΑΜΕΣΑ να προβούν σε πλήρη, προσεκτικό, χειρονακτικό καθαρισμό του άνω χώρου, σύμφωνα με τις υποδείξεις της ΥΝΕΜΤΕΔΕ Πατρών.\nΕπιπλέον, η Τραινοσέ και ο ΟΣΕ οφείλουν να δρομολογήσουν ΑΜΕΣΑ τοπικό τραίνο μεταξύ των δύο Σταθμών σε πλήρη ανταπόκριση με τα δρομολόγια του προαστιακού, ώστε να πάψει η ταλαιπωρία των επιβατών, κατά το πλήρως τεκμηριωμένο αίτημα 1000 και πλέον καταναλωτών.\nΤο ΙΝΚΑ απέστειλε την επιστολή του από τις 20 Ιανουαρίου.\nΈως σήμερα 26-2-2016 δεν έχει γίνει το παραμικρό για να γίνουν όσα ζητούνται, γεγονός που προσβάλει το δικαίωμα των περιοίκων της περιοχής να ζουν σε ένα ευπρεπές περιβάλλον με καθαριότητα.\nΠροηγούμενο άρθροΠολύ φοβάμαι ότι φέτος…..αυτό θα συμβεί, το Πάσχα.\nΕπόμενο άρθροΠΑΡΑΣΤΑΣΗ ΑΦΗΓΗΣΗΣ ΚΑΙ ΜΟΥΣΙΚΗΣ στο Λαογραφικό Μουσείο Κορίνθου\nThanasis Douvikas 27/02/2016 At 20:12\nΕΚΤΙΜΩ ΟΤΙ ΠΡΕΠΕΙ ΝΑ ΓΙΝΟΥΜΕ ΡΕΑΛΙΣΤΕΣ ΚΑΙ ΟΛΕΣ ΟΙ ΑΠΑΞΙΩΜΕΝΕΣ ΓΡΑΜΜΕΣ ΤΡΑΙΝΟΥ ΝΑ ΑΠΟΔΟΘΟΥΝ ΩΣ ΟΔΙΚΟΙ ΑΞΟΝΕΣ ΜΗΠΩΣ ΚΑΙ ΠΑΡΟΥΜΕ ΚΑΜΙΑ ΑΝΑΣΑ ΣΕ ΑΥΤΗ ΤΗ ΠΟΛΗ


Η δραματική διάσωση μωρού 7 μηνών στην Ισκια | LifeViews\nΗ δραματική διάσωση μωρού 7 μηνών στην Ισκια\nΕνας σεισμός με 4,2 Ρίχτερ, σε μια ιδιαίτερα σεισμογενή, αλλά και ηφαιστειογενή περιοχή, ήταν αρκετός για να δημιουργήσει μια νέα τραγωδία στην Ιταλία, αυτή τη φορά στην Ισκια, έναν νησί κοντά στη Νάπολη, το οποίο ισοπεδώθηκε.\nΔύο νεκροί και 39 τραυματίες είναι μέχρι τώρα ο τραγικός απολογισμός, ενώ αρκετοί ακόμη παραμένουν παγιδευμένοι στα ερείπια των έξι κτιρίων που κατέρρευσαν και των πολλών άλλων που υπέστησαν σοβαρές ζημιές.\nΕντωμεταξύ, μια σκηνή προβάλλεται συνεχώς από τη νύχτα στα ιταλικά αλλά και στα διεθνή ΜΜΕ από τη νύχτα συγκλονίζοντας: Η διάσωση από τα χαλάσματα ενός μωρού επτά μηνών.\nΣτο βιντεο φαίνεται οι πυροσβέστες με προσεκτικές κινήσεις να ψάχνουν στα συντρίμμια, ώσπου ξαφνικά ακούγεται το κλάμα του μωρού όταν ο άνδρας το τραβάει σιγά σιγά έξω από τα ερείπια.\nΜε τους διασώστες να φωνάζουν «μπράβο» και όσους είναι εκεί να χειροκροτούν, ο άντρας βγάζει έξω το μωρό, το οποίο αν και κλαίει φαίνεται καλά στην υγεία του.\nΟι έρευνες κάτω από τα ερείπια συνεχίζονται καθώς υπάρχουν ακόμα αγνοούμενοι. Μεταξύ αυτών, τα δύο αδελφάκια του μωρού, ηλικίας τεσσάρων και έξι ετών, που επίσης παγιδεύτηκαν στα ερείπια. Τα νήπια έχουν βρει καταφύγιο κάτω από ένα κρεβάτι. Υστερα από ώρες οι διασώστες, οι οποίοι τους δίνουν νερό και μιλούν μαζί τους, ενώ μετακινούν προσεκτικά τα συντρίμμια, με τα χέρια, για να μην υπάρξει τραυματισμός, κατάφεραν να επεγκλωβίσουν το ένα από τα δυο παιδάκια και συγκεκριμένα το 7χρονο αγοράκι. Παραμένει ωστόσο ακόμη στα συντρίμμια η 4χρονη αδελφή του.\nPrevious ArticleΣοκ στη Ζάκυνθο: Εν ψυχρώ δολοφονία 37χρονου\nNext ArticleΤο τελευταίο αντίο στη Ζωή Λάσκαρη\nΟι «ντετέκτιβ του διαδικτύου» ανακάλυψαν τη Μάγκυ στο… ιταλικό MasterChef\nΦονικός σεισμός 6,4 Ρίχτερ στην Κω: Δύο νεκροί, τραυματίες, ζημιές\nΗ παλαιότερη τράπεζα στον κόσμο απειλεί το μέλλον της Ευρωζώνης\nΣτους 525 οι νεκροί από τον φονικό σεισμό στον Ισημερινό\nΑίσιο τέλος για τους εγκλωβισμένους εκδρομείς στα Βαρδούσια\nΑπίστευτο: Ναυαγοί σε ερημονήσι έγραψαν «βοήθεια» στην άμμο και σώθηκαν


Αναγέννηση Ψυχής: 2011\n«Παγκόσμια ἡμέρα βλασφημίας»\nὍτι ἡ ἀσέβεια ἔχει κορυφωθεῖ στοὺς καιρούς µας ὅλοι τὸ διαπιστώνουµε. Ὅτι ὅµως θὰ ἔφθανε στὸ σηµεῖο νὰ ὁρίσει καὶ «παγκόσµια ἡµέρα βλασφηµίας» κανεὶς δὲν τὸ φανταζόταν. Καὶ ὅµως στοὺς πληµµυρισµένους ἀπὸ ἀσέβεια καὶ πολυποίκιλη ἁµαρτία καιρούς µας «γιορτάστηκε» στὶς 30 Σεπτεµβρίου τοῦ περασµένου ἔτους γιὰ πρώτη φορὰ ἡ λεγοµένη «Διεθνὴς Ἡµέρα Βλασφηµίας» (International Blasphemy Day)! Τὴν καθόρισε τὸ λεγόµενο «Κέντρο γιὰ τὴν Ἔρευνα» (Center for Inquiry). Ὁρίσθηκε δὲ ἡ 30ή Σεπτεµβρίου, διότι τὴν ἡµέρα ἐκείνη τοῦ 2005 κυκλοφόρησαν τὰ 12 «σκίτσα» τοῦ Μωάµεθ, τὰ ὁποῖα οἱ µουσουλµάνοι θεώρησαν ὑβριστικὰ καὶ προέβησαν σὲ ἔντονες διαµαρτυρίες καὶ ἀπειλὲς πρὸς τὴν Δύση.\nΑναρτήθηκε από Pure Honesty στις 2:41 π.μ. Δεν υπάρχουν σχόλια:\nΕτικέτες παγκόσμια ημέρα βλασφημίας\nΠρέπει να ομολογήσω πως η διαφήμιση είναι πανέξυπνη! Το μήνυμα που θέλει να δώσει το λαμβάνει ο θεατής ξεκάθαρα... Τόσο high definition, τόσο ζωντανή εικόνα που αυτό που βλέπεις γίνεται τελικά εμπειρία.\nΤο νιώθεις δίπλα σου και σίγουρα δεν είναι λίγες οι φορές που έχεις γίνει πρωταγωνιστής! Κλαις, γελάς, χαίρεσαι. Ταχυκαρδίες, αδρεναλίνη, εγρήγορση, τρόμος, έρωτας. Είσαι μόλις 17 ετών και ξέρεις πως είναι να ληστεύεις μια τράπεζα από μέσα, ξέρεις πως είναι να κάνεις έρωτα με τον κουνιάδο σου, να κοιμάσαι με την μητέρα της αρραβωνιαστικιάς σου, να χάνεις το μυαλό σου από τα ναρκωτικά, να χάνεις όλο σου το είναι στο πόκερ, να κατεβαίνεις με μονοσκί με 90χλμ/ώρα τις δυσκολότερες χιονοπίστες, να μαγειρεύεις γκουρμέ γεύματα για την ελίτ, να χορεύεις στον πάγο. Ξέρεις πως είναι να σκοτώνεις, να βιάζεις, να σε βιάζουν, να ορφανεύεις, να είσαι σούπερ-ήρωας, πρωθυπουργός, μεγαλοχειρούργος, golden boy, ζητιάνος ή ακόμα και Θεός για μια εβδομάδα! Το νιώθεις, το ζεις, το θυμάσαι πριν πας για ύπνο. Το σκέφτεσαι την επόμενη μέρα, το συζητάς με τους φίλους σου.\nΤο μόνο που δεν σου λέει η διαφήμιση και που προφανώς δεν ξέρεις είναι το πόσο «ενοχλητικά» είναι όλα αυτά για την ψυχή σου. Πόσο βλαβερό να προσθέτεις «εμπειρίες» που μάλιστα δεν είναι πραγματικές και να φορτώνεις το μυαλό, το υποσυνείδητο και την ψυχή σου με διεστραμμένες ή σοκαριστικές εικόνες.\nΚαι νομίζεις πως όλα αυτά τα έντονα όνειρα, οι εφιάλτες και οι ανήσυχοι ύπνοι προέρχονται από την δική σου αχαλίνωτη φαντασία; Αν ήταν έτσι ο Steven Spielberg θα είχε πολύ ανταγωνισμό!\nΔοκίμασε λίγο την ζωή σου χωρίς τηλεόραση και θα ανακαλύψεις την πραγματική φαντασία και πλούτο της ψυχής σου... Enjoy!\nΑναρτήθηκε από Pure Honesty στις 8:08 π.μ. Δεν υπάρχουν σχόλια:\n(...) ἵνα πᾶς ὁ πιστεύων εἰς αὐτὸν μὴ ἀπόληται... (Ιωάννης, 3:16)\nΑναρτήθηκε από Pure Honesty στις 3:46 π.μ. Δεν υπάρχουν σχόλια:\nΚαι να που η κυρία αυτή γίνεται θέμα συζήτησης για άλλη μια φορά… ένα θέμα που κρατάει από αρχαιοτάτων χρόνων και θα βασανίζει τον άνθρωπο μέχρι την εξαφάνιση του από τη γη.\n‘Έχουμε ακούσει διάφορα για την ευτυχία. Και λογικό είναι ο άνθρωπος μέσα στην αναζήτησή της να την έχει μετατρέψει σε διάφορα σχήματα, όπως τόπι («την κλώτσησα», «την έχασα», «μου γλίστρησε»), έντομο («Η ευτυχία μοιάζει με την πεταλούδα, που όταν την κυνηγάς ποτέ δεν φτάνεις, μα όταν ήρεμα καθίσεις, μπορεί επάνω σου να έρθει») και να της έχει αποδώσει διάφορες ιδιότητες όπως ιατρικές («Αγνή καρδιά και καλή χώνευση κάνουν τον άνθρωπο ευτυχισμένο»), κοινωνικο/περιβαντολλογικές («Αυτός που θέλει να συμβάλει στην παγκόσμια ευτυχία, πρέπει να αδιαφορήσει για το κοντινό του περιβάλλον») αλλά και μηχανολογικές («Η ευτυχία βρίσκεται μέσα σε όλα τα πράγματα, φτάνει να ξέρεις πώς να τη βγάλεις»)!\nΒάσει του λεξικού: ευτυχία = ουσ θ ευτυχία συναίσθημα γενικής χαράς και ικανοποίησης\nΑυτό το συναίσθημα γενικής χαράς και ικανοποίησης ψάχνουν όλοι... Αλλά αυτό που βλέπω γύρω μου είναι ότι οι άνθρωποι προσπαθούν να βελτιώσουν τις συνθήκες ζωής τους νομίζοντας ότι θα ανακαλύψουν την καλά κρυμμένη ευτυχία. Ακριβά αυτοκίνητα, έξτρα φουλ σπίτια, πισίνες, γιγαντοοθόνες, τελευταίας τεχνολογίας υπολογιστές και gadget, μια καλή κοινωνική θέση και δουλειά με κύρος (με ανάλογες απολαβές φυσικά)… αυτές φαίνεται να είναι οι έγνοιες και τα μέσα προς την πολυπόθητη ευτυχία. Βέβαια, αν κοιτάξεις στα μάτια αυτού που πήρε την νέα γιγαντοοθόνη για το σαλόνι του θα δεις μια σπίθα, η αλήθεια είναι αυτή. Αλήθεια είναι επίσης πως η σπίθα δεν κρατά παρά μερικά δευτερόλεπτα. Είναι η ίδια σπίθα που σβήνει σε μερικά λεπτά από την ανακοίνωση της προαγωγής του και η ίδια που σβήνει μετά από μερικά, γρήγορα, χιλιόμετρα με το καινούριο, σπορ αμάξι του.\nΈνα από τα πολλά αποφθέγματα που έχουν ειπωθεί για την ευτυχία είναι αυτό του Γερμανού μαθηματικού και φιλοσόφου Γκόντφριντ Λάιμπνιτς, ο οποίος λέει πως «Ευτυχισμένη ζωή δεν υπάρχει. Υπάρχουν μόνο ευτυχισμένες ημέρες». Σίγουρα ο κος Λάιμπνιτς δεν πρέπει να έζησε μια ευτυχισμένη ζωή… μόνο με ημέρες και στιγμές ευτυχίας η υπόλοιπη ζωή μπορεί να γίνει βασανιστικά ανυπόφορη. Σίγουρα ο κος Λάιμπνιτς δεν πρέπει να είχε κάποιο αληθινό νόημα στην ζωή του. Και σίγουρα ο κος Λάιμπνιτς δεν πρέπει να είχε γνωρίσει τον Χριστό! Γιατί γνωρίζοντάς Τον καταλαβαίνεις αμέσως τι έψαχνες μέσα στην γιγαντοοθόνη και σταματάς να μιλάς για ψίχουλα ευτυχίας. Καταλαβαίνεις αμέσως πόσο ανούσια είναι όλα αυτά που είχες σχεδόν θεοποιήσει μέσα στο μυαλό σου. Μα κυρίως καταλαβαίνεις πώς είναι να ζεις μια ευτυχισμένη ζωή. Όχι κάποιες στιγμές και μέρες, μα όλες τις στιγμές, κάθε μέρα. Πιάνεις τον εαυτό σου να χαζοχαμογελά χωρίς να γνωρίζεις γιατί. Έχεις καρδιά ανάλαφρη και θες να αγκαλιάσεις όλο τον κόσμο από αυτή την ανεξήγητη χαρά! Γιατί, ο Χριστός σε γεμίζει ευτυχία, ουσία. Ο Χριστός κάνει μέχρι και την τελευταία σου πνοή, την τελευταία σου στιγμούλα να είναι η πιο ευτυχισμένη της επίγειας ζωής σου! Απορώ, ποιο ipad μπορεί να το κάνει αυτό…\nΟ Χριστός μεταξύ όλων των άλλων παρηγορητικών και ελπιδοφόρων είπε\n«ἐγὼ τὸ Α καὶ τὸ Ω, ὁ πρῶτος καὶ ὁ ἔσχατος, ἀρχὴ καὶ τέλος» (Ἀποκ. Ἰωάνν. κεφ. κβ΄ στίχ. 13).\nΑς το σκεφτούμε ένα λεπτό… Εφόσον Αυτός είναι το Α-Ω και το Ε της Ευτυχίας είναι μέσα στο Α-Ω, τότε ποιος είναι η ευτυχία;\nΑναρτήθηκε από Pure Honesty στις 5:56 π.μ. Δεν υπάρχουν σχόλια:\n(Από την ιστοσελίδα www.discussion.gr) Η ανεύρεση του Τιμίου Σταυρού από την βασιλομήτωρ Ελένη αναφέρεται από πολλούς ιστορικούς της πρωτοβυζαντινής περιόδου (Σωκράτης, Σωζόμενος Θεοδώρητος, Ρουφίνος και Αμβρόσιος). Σύμφωνα με τις ιστορικές μαρτυρίες, ο αυτοκράτωρ Αδριανός είχε οικοδομήσει επί του τάφου του Ιησού Χριστού ειδωλολατρικό ναό αφιερωμένο στην Αφροδίτη. Η Αγία Ελένη γνωρίζοντας αυτήν την παράδοση κατεδάφισε τον ναό και κάτω από τα θεμέλιά του βρήκε τρεις σταυρούς. Προκειμένου να διαπιστωθεί ποιός σταυρός ήταν εκείνος του Ιησού Χριστού ο επίσκοπος Ιεροσολύμων ακούμπησε το σώμα μίας ευσεβέστατης νεκρής γυναίκας διαδοχικά και με τους τρεις σταυρούς. Μόλις το νεκρό σώμα της γυναίκας ακούμπησε τον Τίμιο Σταυρό αναστήθηκε. Την επομένη, την 14η Σεπτεμβρίου του 335 έγινε η Ύψωση του Τιμίου Σταυρού εντός του ναού και σε περιφανές μέρος για να μπορούν να τον δουν και να τον προσκυνήσουν όλοι οι περιχαρείς πιστοί.\n(Από την ιστοσελίδα http://www.faneromenihol.gr/) Λίγα χρόνια μετά, το 335, την επομένη των εγκαινίων του πανίερου Ναού της Αναστάσεως, ο πατριάρχης ύψωσε και πάλι τον Σταυρό και ευλόγησε τα πλήθη των χριστιανών, των κληρικών και των λαϊκών, που είχαν συρρεύσει στην αγία πόλη για την τελετή των εγκαινίων και παραλλήλως ζητούσαν να προσκυνήσουν το ιερότατο σύμβολο του χριστιανισμού.\nΑυτή ήταν η χριστιανοσύνη και πάντα αυτή θα είναι… Μια χριστιανοσύνη για βασιλιάδες και αγίους. Μια χριστιανοσύνη για κληρικούς και λαϊκούς. Μια χριστιανοσύνη για όλους.\nΚάθε χρόνο στις 14 Σεπτεμβρίου λοιπόν, υψώνεται ξανά ο Τίμιος Σταυρός σε κάθε μικρή και μεγάλη εκκλησία της γης. Υψώνεται για να μας υπενθυμίζει το κορυφαίο αυτό σύμβολο θυσίας, αγάπης και ένωσής μας με τον Θεό. Υψώνεται ξανά και ξανά για να προσκυνούμε την μεγαλοσύνη του και να μαρτυρούμε την πίστη μας σε Αυτόν. Υψώνετε ξανά και ξανά για να μας θυμίζει την μεταβολή του σταυρού (κατ’ επέκταση και του ανθρώπου) από ένα σύμβολο ατιμίας στο απόλυτο σύμβολο σωτηρίας. Υψώνεται ξανά και ξανά για να μας θυμίζει την σταυρική ζωή που πρέπει να ακολουθούμε.\nΜα πάνω από όλα υψώνεται κάθε χρόνο για να μας επιβεβαιώνει την γνώση για την αθανασία της ψυχής μας.\nΑναρτήθηκε από Pure Honesty στις 3:22 π.μ. Δεν υπάρχουν σχόλια:\nΕτικέτες Σταυρός, Ύψωσις\nΠως να κρυφτείς απ' τον Θεό... έτσι κι αλλιώς τα ξέρει όλα!\nΌλοι ξέρουμε τι πρέπει να κάνουμε για να μπούμε στην "Πόλη".\nΗ ζωή είναι δική μας και ανοίγουμε την πόρτα στην ατιμία και την αμαρτία μόνο αν το θελήσουμε. Παράδειγμα προς μίμηση δεν είναι η ζωή των αδυνάτων αλλά η ζωή του Ενός. Δύσκολο; Nαι, όμως τόσοι άγιοι το μαρτυρούν κατορθωτό...\nΑναρτήθηκε από Pure Honesty στις 7:36 π.μ. Δεν υπάρχουν σχόλια:\nΤα πιο χαρμόσυνα νέα\nΤο φως από το σκοτάδι\nΗ ελπίδα από την απελπισία\nΗ ζωή από το θάνατο...\nΑναρτήθηκε από Pure Honesty στις 3:10 μ.μ. Δεν υπάρχουν σχόλια:\nΗ Παναγιά η Δέσποινα καθόταν μοναχή της, την προσευχή της έκαμνε για τον μονογενή της...\nσήμερα όλοι θλίβονται και τα βουνά λυπούνται...\n(...)Η Παναγιά τον σίμωσε και τον γλυκομιλούσε\n-δεν μου μιλάς παιδάκι μου, δεν μου μιλάς παιδί μου\n-τι να σου πω μανούλα μου τι να σου 'μολοήσω\nήτανε θέλημα Θεού βουλήσι του Πατέρα\nμόνο το Μέγα Σάββατο κοντά στο μεσονύκτι\nτότε και συ μανούλα μου να πας να με εχπαντέχεις\nΑναρτήθηκε από Pure Honesty στις 12:45 μ.μ. Δεν υπάρχουν σχόλια:\nΕτικέτες μοιρολόι, ο θρήνος της Παναγιάς\nΣαρακοστή… Περίοδος θλίψης. Περίοδος αυτοσυγκράτησης, περίοδος ορίων, περίοδος κάθαρσης. Κάθαρσης του σώματος, του πνεύματος, της καρδιάς, του νου και της γλώσσας. Μα πάνω απ’ όλα, στο αποκορύφωμά της, περίοδος δυνατής ελπίδος.\nΑς προσευχηθούμε με δύναμη στον Θεό να μας δωρίσει τις αρετές Του και να ευλογήσει τις ψυχές μας. Κι ας μας βοηθήσει να προετοιμαστούμε και να συμμετάσχουμε στην χαρά της Στάυρωσης και Ανάστασής Του.\nΜη κατακρίνειν τον αδελφόν μου\nΣεισμοί… Τυφώνες… Τσουνάμια… Πόλεμοι… Λοιμοί... Καταποντισμοί… Λιμοί…\nΌλοι λένε πως όλα τα σημάδια της Αποκάλυψης του Ιωάννη είναι ολόγυρά μας. Όλοι ψάχνουν να βρουν την ημέρα που θα έρθει ο Ιησούς «μετά δόξης κρίναι ζώντας και νεκρούς». Άλλοι «προφητεύουν» ημερομηνίες, ή μεταφράζοντας (και παραφράζοντας) την Αποκάλυψη και μαζί με το «ιδιαίτερο χάρισμά» τους αραδιάζουν πιθανές χρονολογίες για να προετοιμάσουν(!) τον κόσμο.\nΌχι, δεν ξέρουμε πότε θα γίνει η Δευτέρα παρουσία… Όχι δεν ξέρουμε αν έχει γεννηθεί ο Αντίχριστος… όχι δεν ξέρουμε καν αν πλησιάζει η ώρα… Το μόνο σίγουρο είναι ότι το τέλος του καθένα μας θα έρθει, (μα σε 20, σε 30 σε 60 χρόνια, ποιος ξέρει) και τότε θα κριθούμε προσωπικά και αυστηρά από τον Κύριο! Ο θάνατός μας είναι η δική μας ημερομηνία της αποκάλυψης. Είναι η μέρα της δικής μας συνάντησης με τον Θεό. Είναι η μέρα της δικής μας απολογίας και τελικά είναι η δική μας ημέρα Κρίσεως. Και αναρωτιέμαι… πόσο έτοιμη είμαι; Αν αύριο είναι η δική μου μέρα κρίσεως, τι θα διαβάσει ο Χριστός στην καρδιά μου; Θα διαβάσει το όνομά Του χαραγμένο με τα πιο χρυσά, τα πιο μεγάλα, τα πιο αληθινά γράμματα; Θα βρει μέσα της την ειρήνη Του, την αγάπη Του, τον λόγο Του και αγώνα μου να Του μοιάσω; Αυτό πρέπει να με ανυσηχεί και όχι η ημερομηνία της Δευτέρας Παρουσίας!\nΗ Δευτέρα Παρουσία του Χριστού θα έλθει, λένε, σαν τον κλέφτη που δεν τον περιμένει κανείς. Θα έλθει, λένε, όταν θα μας πουν πως υπάρχει ειρήνη σ’ όλο τον κόσμο. Θα έλθει, λένε, σε στιγμή ανυποψίαστη. Μακάρι να έλθει σύντομα, λέω εγώ, να μην ζήσουμε τον πλήρη εξευτελισμό που πορεύονται οι λαοί κι οι άνθρωποι. Ο μεγαλόψυχος Θεός, λένε, δίνει χρόνο σε μας τους άμυαλους ώστε να μετανοήσουμε πριν την μεγάλη Κρίση. Ας μετανοήσουμε όσο πιο γρήγορα γίνεται, λέω εγώ, για να μπούμε στην Βασιλεία Του που «ουκ έσται τέλος» και να μην δουν τα μάτια μας τα χαΐρια της ακολασίας και της διαφθοράς. Γι' αυτό προσεύχομαι κι εγώ δυνατά\n«…Προσδοκώ ανάστασιν νεκρών. Και ζωήν του μέλλοντος αιώνος. Αμήν»\nΑναρτήθηκε από Pure Honesty στις 7:18 μ.μ. Δεν υπάρχουν σχόλια:\nΠροσευχή για όλους;\nΗ προσευχή είναι ένα από τα όπλα του ταπεινού πιστού κατά των δαιμόνων και των λογισμών. Κυρίως, όμως, η προσευχή είναι η επικοινωνία μας με τον Θεό. Εκείνος μας μιλάει κάθε μέρα με το Ευαγγέλιο Του, με τους αγίους Του, με τα θαύματα Του. Μας μιλάει κάθε μέρα μέσα στην ψυχή μας με την σιγουριά Του και την αγάπη Του. Η δική μας απάντηση προς Αυτόν είναι η προσευχή.\nΗ αλήθεια είναι πως δεν ξέρω πολλά για την προσευχή… δεν ξέρω αν υπάρχει συγκεκριμένος τρόπος που πρέπει να προσεύχεσαι, συγκεκριμένα λόγια, συγκεκριμένη ώρα. Τη δική μου προσευχή την κάνω κάθε βράδυ, έχοντας ηρεμήσει από το στρες της ημέρας, κι έχοντα ς βγάλει όλους τους λογισμούς από το μυαλό μου. Παίρνω στο κρεβάτι μου την εικόνα της Παναγιάς της Πορταΐτισσας (εικόνα αγαπημένη, αγορασμένη από ένα μοναχό έξω από το εκκλησάκι των Αγ. Αποστόλων στην Καλλιθέα) και κοιτάζοντας το πάντα γλυκό (αν και τραυματισμένο) πρόσωπό της, ανοίγω την καρδιά μου. Την ευχαριστώ για την μέρα που πέρασε, της ζητάω δύναμη και φώτιση για την μέρα που θα ακολουθήσει και την παρακαλώ για όλα μου τα μαράζια. Ό,τι μπορεί να απασχολεί τους αγαπημένους μου, τους φίλους μου και τους γνωστούς μου γίνεται μαράζι δικό μου και παράκλησή μου προς την Παναγία. Είναι, άλλωστε, μητέρα και προστάτιδα όλων.\nΤο τελευταίο καιρό προσεύχομαι, εκτός των άλλων, για μια γυναίκα και τον γιο της. Μα μια απορία γεννήθηκε στο μυαλό μου χθες το βράδυ… αν η γυναίκα και ο γιος της δεν πιστεύουν στον Θεό, αν Τον έχουν αρνηθεί ή δεν Τον έχουν γνωρίσει ποτέ, τότε ο Θεός θα ακούσει την προσευχή μου; Θα τους δώσει την βοήθεια που Του ζητάω;\nΈχει ή δεν έχει νόημα να προσεύχεσαι, όχι μόνο για την ευδαιμονία και ευτυχία των πιστών μα και για την σωτηρία των άπιστων ή αλλόθρησκων;\nΑναρτήθηκε από Pure Honesty στις 9:28 π.μ. Δεν υπάρχουν σχόλια:\nἘν Ἰορδάνῃ βαπτιζομένου σου, Κύριε\nΣήμερα είναι μια ημέρα ολόφωτη, των Φώτων. Μια ημέρα φώτισης, ημέρα βάπτισης των κατηχούμενων σε ποτάμια και θάλασσες. Ημέρα Θεοφανείων, Επιφάνεια, μια και για μια και μοναδική φορά, εν δόξη, φανερώθηκε η Αγία Τριάδα... Ο Πατέρας από τον Ουρανό με τα λόγια Του, το Άγιο Πνεύμα με μορφή περιστεριού και ο Υιός, ενανθρωπήσας, με την μορφή δούλου, παρά του Ιωάννου του Βαπτιστή.\nΜια μικρή προσευχή έχω μόνο για σήμερα...\nΑς ευλογήσει ο Θεός τους βουτηχτάδες όλης της γης,\nΑς δείξει τον δρόμο Του σε όλες τις μπερδεμένες ψυχές,\nΑς γεμίσει με δύναμη τις καρδιές των ολιγόπιστων,\nΚαι ας μας δίνει φώτιση, σήμερα και κάθε μέρα, μέχρι την ημέρα της Κρίσεως Του,\nΑναρτήθηκε από Pure Honesty στις 9:02 μ.μ. Δεν υπάρχουν σχόλια:\nΠόσα και πόσα μπορούν να γίνουν μέσα σε μια μέρα που σε αναστατώνουν, σε στεναχωρούν, σε εκνευρίζουν; Πόσους και πόσους πειρασμούς βάζει το ταγκαλάκι κάθε μέρα για να κερδίσει έστω και μια σκέψη σου; Και πόσες φορές τα καταφέρνει!\nΔεν θα μιλήσω για μοιχείες, πάθη, σκοτωμούς, κλεψιές και ψέματα. Απλά σκέψου… Πόσες φορές ενήργησες εγωιστικά μέσα στην ημέρα; Πόσες φορές εκνευρίστηκες (στο τιμόνι ας πούμε) τόσο ώστε να διαπληκτιστείς με κάποιον; Πόσες φορές κοίταξες το συμφέρον σου έναντι του πλησίον σου; Πόσες φορές αδιαφόρησες για τον πόνο ή την ανάγκη του άλλου; Πόσες φορές πλήγωσες κάποιον με τις κουβέντες σου; Πόσες φορές απελπίστηκες από τα πάντα αλλά και τον εαυτό σου; Και τέλος, πόσες φορές έκανες μια αρνητική σκέψη για κάποιον; Και αν είσαι ειλικρινής, θα δεις ότι είναι πολλές αυτές οι φορές, έστω και μέσα σε μια μονάχα ημέρα. Και όλες αυτές οι φορές είναι μικρές νίκες του ταγκαλακίου! Που βρίσκεται κάπου εκεί έξω και χαμογελάει τρίβοντας τα χέρια του κάθε φορά που εμείς τον αφήνουμε να μπει στη σκέψη μας, στην συμπεριφορά μας, στην ζωή μας. Κάθε φορά που κυριεύει λίγο από την ψυχή μας.\nΣύμμαχος και όπλο μας σε αυτή την μάχη, ο Χριστός. Αυτός μπορεί να νικήσει όλες τις σκέψεις, όλα τα αρνητικ ά συναισθήματα, τις απελπισίες, όλες τις «αμέλειές» μας. Αυτός μπορεί να σταθεί δίπλα μας, κοντά μας, μέσα μας και να νικήσει το ταγκαλάκι που καραδοκεί. Απλά χρειάζεται να Τον αναζητήσουμε, να Τον πιστέψουμε, να Του μιλήσουμε και να Του ζητήσουμε την βοήθειά Του! Και αμέσως, νιώθεις την παρουσία Του. Νιώθεις την γλυκιά ζεστασιά Του στο αίμα σου και την ηρεμία στη ψυχή σου.\nΚαι τότε ξέρεις…\nΑναρτήθηκε από Pure Honesty στις 9:18 π.μ. Δεν υπάρχουν σχόλια:\nΠως να κρυφτείς απ' τον Θεό... έτσι κι αλλιώς τα ξ...\nΗ Παναγιά η Δέσποινα καθόταν μοναχή της, την προσε...


Προμηθέας: Μια ανάσα από την Σολέ ο Ίαν Μίλερ - ZonePress\nΠρομηθέας: Μια ανάσα από την Σολέ ο Ίαν Μίλερ\nαπό ZonePress 25 Φεβρουαρίου 2021\nΟι πληροφορίες που υπάρχουν αναφέρουν πως η Σολέ βρίσκεται μία ανάσα από την οριστική συμφωνία της με τον Ίαν Μίλερ και τον Προμηθέα. Άμεσα οι οριστικές εξελίξεις.\nΟ Μίλερ «τελειώνει» από τον Προμηθέα, αφού οι υπάρχουσες πληροφορίες αναφέρουν πως ο Αμερικανός βρίσκεται μία ανάσα από την Σολέ. Η ομάδα της Γαλλίας έχει προχωρήσει τις επαφές με τον παίκτη και με τους Πατρινούς και μέσα στις επόμενες ώρες αναμένονται οι οριστικές εξελίξεις στο deal.\nO έμπειρος γκαρντ ξεκίνησε εντυπωσιακά την σεζόν, όμως στη συνέχεια παρατηρήθηκαν αρκετά… σκαμπανεβάσματα στην σχέση του με τον Προμηθέα. Μάλιστα, μετά την έλευση του Τζέριαν Γκραντ περιορίστηκε και ο ρόλος του, ενώ κατά την διάρκεια της χρονιάς υπήρξαν και άλλες προτάσεις από ομάδες του εξωτερικού.\nΤο «δυνατό» όνομα που έχτισε τα προηγούμενα χρόνια στην Γαλλία έπαιξε πάντως σημαντικό ρόλο για το ενδιαφέρον της Σολέ και όλα δείχνουν πως το ματς με τον ΠΑΟΚ ήταν το τελευταίο για τον Μίλερ στον σύλλογο της Πάτρας.\nΤίμπεργουλβς – Νετς 97-127: Ντουράντ λαμπρός τους οδηγεί\nZonePress 14 Απριλίου 2021\n14 Απριλίου 2021 19\nΠαρί – Μπάγερν 0-1: Επιτέλους, λίγα γραμμάρια στην φανέλα!\nZonePress 13 Απριλίου 2021\n13 Απριλίου 2021 9\nΚάτας: “Να αντιδράσουμε απέναντι στην ΤΣΣΚΑ”\n13 Απριλίου 2021 13\nΚιούμπαν: “Τεράστιο λάθος της λίγκας το play in τουρνουά για τα πλέι οφ”\n13 Απριλίου 2021 12


Σακίδιο Πλάτης - Under the Sea Green\nαπό την PETIT MONKEY\nΗ Petit Monkey είναι μοναδική όπως και οι σχολικές τσάντες της! Το Backpack Under the Sea Green είναι ιδανικό για νήπια και παιδιά μέχρι 7 ετών.\nΜαγικός γαλαζοπράσινος βυθός με αλογάκια της θάλασσας, ψαράκια και κοράλια από την Clairice Gifford.\nΈχει τέλειο μέγεθος για το σχολείο αλλά και για εκδρομές. Το κλείσιμο είναι με 2 φερμουάρ ΥΚΚ, ενώ υπάρχει έξτρα τσεπάκι στο μπροστινό μέρος. Έχει δύο θήκες στα πλάγια για παγούρια. Κατασκευασμένη από 420D Oxford ύφασμα με αδιάβροχη επικάλυψη και εσωτερικό ύφασμα.. Με ιμάντες που προσαρμόζονται εύκολα και θηλιά στο πάνω μέρος για εύκολη μεταφορά.\nΠλένεται και στο πλυντήριο σε πρόγραμμα για ευαίσθητα\nΔιαστάσεις: 33 x 28 x 10 εκατοστά.


Incident Management (μέρος 2ο) – netweek.gr\nIncident Management (μέρος 2ο)\nΣε συνέχεια του προηγούμενου άρθρου, μεταφέρω σήμερα μερικές ακόμα σκέψεις και απόψεις γύρω από την εφαρμογή του Incident Management.\nΜην ακολουθείτε τυφλά τις καλές πρακτικές των μεθοδολογιών. Κάθε οργανισμός είναι μοναδικός, χρησιμοποιήστε το ITIL ως πολύτιμο σύμβουλο και οδηγό, αλλά προσαρμόστε τη διαδικασία πάνω στις ιδιαιτερότητες του περιβάλλοντός σας (για παράδειγμα μέγεθος οργανισμού, κανονιστικό πλαίσιο) πριν την εφαρμόσετε. Στην περίπτωση επιλογής off-the-shelf εργαλείων, θα πρέπει να είσαστε ιδιαίτερα προσεκτικοί ώστε να καλύπτουν τις δικές σας ανάγκες.\nΑνθρώπινο Δυναμικό. Χρειάζεστε προσωπικό με τις κατάλληλες γνώσεις και εμπειρία και τη δημιουργία ομαδικότητας για την αντιμετώπιση σύνθετων περιστατικών. Μια καλή ομάδα μπορεί να καλύψει τις αδυναμίες της διαδικασίας, αλλά, δυστυχώς, ακόμα και η τέλεια διαδικασία θα είναι αναποτελεσματική αν έχετε λάθος ή ανεκπαίδευτους ανθρώπους.\nΔείκτες Επιδόσεων. Οι δείκτες επιδόσεων (KPIs) είναι απαραίτητοι και θα σας βοηθήσουν να βελτιώσετε τη διαδικασία – φροντίστε, όμως, οι πληροφορίες να συλλέγονται με εύκολο και όσο το δυνατόν πιο αυτοματοποιημένο τρόπο, ώστε να μην αποτελούν εμπόδιο και μείνουν αχρησιμοποίητες.\nΟ ρόλος του Incident Management είναι κομβικός. Αναγνωρίστε τον, ώστε να του δώσετε την απαιτούμενη σημασία, αλλά και να τον εκμεταλλευτείτε κατάλληλα. Ο χρόνος επίλυσης των περιστατικών, για παράδειγμα, έχει άμεση σχέση με την παραγωγικότητα και το κόστος, ενώ η σωστή κατηγοριοποίηση των βλαβών θα σας οδηγήσει σε εστιασμένες ενέργειες βελτίωσης της τεχνολογίας, εισαγωγής αυτοματισμών και εκπαίδευσης των χρηστών.\nΦροντίστε τη «βιτρίνα» του οργανισμού σας. Το Incident Management (μαζί με το Service Desk) αποτελεί ένα από τα σημεία της συχνότερης επαφής του business με το ΙΤ. Πέρα από τη διατήρηση της διαθεσιμότητας και της παραγωγικότητας, επηρεάζει την καθημερινή σας αξιολόγηση από εσωτερικούς και εξωτερικούς πελάτες. Φροντίστε το, λοιπόν, ανάλογα και χρησιμοποιήστε το ως εργαλείο marketing.\nΕίμαι βέβαιος πως από την εμπειρία μπορείτε να συμπληρώσετε την παραπάνω λίστα, περιμένω, λοιπόν, τις δικές σας σκέψεις και απόψεις.


Αναγκαία η βελτίωση της υγιεινής των χώρων αποθήκευσης και συντήρησης της ελίας - Κέντρο Ποιότητας της Ελιάς\nΗ ιχνηλάτηση κάθε παρτίδας προϊόντος (επιτραπέζια ελιά) φτάνει μέχρι το ακατέργαστο προϊόν, δηλαδή μέχρι τον παραγωγό και το χωράφι. Οι παραγωγοί που θέλουν να συντηρούν τις ελιές στις αποθήκες, με σκοπό να τις πουλήσουν αργότερα, θα πρέπει να διατηρούν τις εγκαταστάσεις τους (κτίρια και εξοπλισμός) κατ’ ελάχιστον σύμφωνα με τις προδιαγραφές υγιεινής και ασφάλειας που απορρέουν από την σχετική νομοθεσία. Ας δούμε ποιές είναι οι προδιαγραφές που εξασφαλίζουν το προϊόν από τυχόν μικροβιολογικές, χημικές, φυσικές επιμολύνσεις που μπορούν να προκύψουν από τον περιβάλλοντα χώρο. Οι λόγοι που θα πρέπει να έχουμε υγιεινές και ασφαλείς εγκαταστάσεις είναι προφανείς:\nθα πρέπει και η ελιά ως τρόφιμο να διαμορφώνεται ως ένα προϊόν Ποιοτικό, Υγιεινό και Ασφαλές ώστε να μην δημιουργεί κινδύνους για την δημόσια υγεία.\nΣύμφωνα με τα διεθνή νομοθεσία και τα πρότυπα Διασφάλισης Ποιότητας (BRC,IFS,FASMA,ISO 22000 κ.λπ), η ιχνηλάτηση κάθε παρτίδας προϊόντος (επιτραπέζιας ελιάς) φτάνει μέχρι το ακατέργαστο προϊόν, δηλαδή μέχρι τον παραγωγό και το χωράφι. Εφόσον λοιπόν ο παραγωγός δεν πουλάει το προϊόν ως ακατέργαστο αλλά το επεξεργάζεται, η ιχνηλάτηση περνάει και από την αποθήκη του. Πράγμα που σημαίνει ότι η αποθήκη του βάσει της κείμενης νομοθεσίας επιθεωρείται ή από δημόσιους οργανισμούς ή από ιδιωτικούς φορείς πιστοποίησης ποιότητας.\nΣυνεπώς απο τα παραπάνω προκύπτει οτι προαπαιτούνται χώροι και κανόνες ορθής υγιεινής πρακτικής που να αποκλείουν τον κίνδυνο επιμόλυνσης του προϊόντος.\nΟι κίνδυνοι που µπορεί να προκύψουν κατά τις διαδικασίες της αποθήκευσης και συντήρησης της ελιάς είναι οι εξής :\nΗ επιµόλυνση του προϊόντος µε παθογόνους µικροοργανισµούς που µπορεί να οφείλεται σε:\nΑκατάλληλες συνθήκες αποθήκευσης\nμη τήρηση κανόνων υγιεινής κατά τον χειρισμό του προϊόντος.\nκακη κατάσταση υγιεινής του χρησιμοποιούμενου εξοπλισµού.\nδιαρροή υγρών επί των προϊόντων (σταξίματα από οροφές ή σωλήνώσεις).\nπαρουσία εντόµων ή και τρωκτικών.\nµετάδοση οσµών ή σε επιµόλυνση µε επικίνδυνες χηµικές ουσίες από συναποθηκευµένα σκευάσματα όπως φυτοφάρμακα, λιπάσματα κ.λπ, σε επαφή τροφίµων µε διάφορα άλλα υλικά που χρησιμοποιούνται για την συντήρηση και την κίνηση των μηχανημάτων όπως ορυκτέλαια, γράσος, πετρέλαιο κ.λπ.\nκομμάτια γυαλιού από θραύσεις τζαμιών,λαμπτήρων κ.λπ.\nτεμάχια ξύλου,λαμαρίνας, θραύσματα από δομικά υλικά κ.λπ.\nΑναγκαία η κτιριοδομή της αποθήκης\nΠερίμετρος κτιρίου: Περιμετρικά το κτίριο θα πρέπει να καλύπτεται με ασφαλτόστρωση ή σκυρόδεμα ώστε να μη σχηματίζονται λάκκοι με λιμνάζοντα νερά και να μην φύονται διάφορα χόρτα. Επίσης, συνίσταται η δημιουργία περιμετρικού τοίχου, προκειμένου να περιορίζεται η είσοδος των ζώων και των τρωκτικών στο χώρο του κτιρίου. Εξωτερικά του κτιρίου, πρέπει να προβλέπεται χώρος για τη φύλαξη των δοχείων των απορριμμάτων έως την τελική απομάκρυνσή τους, από το κτίριο. Ο χώρος αυτός πρέπει να είναι σε αρκετή απόσταση από την είσοδο του κτιρίου, να έχει δάπεδο από λείο τσιμέντο και να διαθέτει παροχή νερού ή και ατμού, για το πλύσιμο των δοχείων.\nΤοίχοι: Οι τοίχοι θα πρέπει να είναι κατασκευασμένοι από υλικά που να εξασφαλίζουν θερμομόνωση, να είναι λείοι εσωτερικά χωρίς ρωγμές και ανοίγματα . Επίσης το υλικό κατασκευής τους δεν θα πρέπει να είναι απορροφητικό. Όλες οι συνδέσεις τους με τις οροφές, τα πατώματα ή άλλους εσωτερικούς τοίχους πρέπει να είναι στεγανές και στρογγυλεμένες, ώστε να αποτρέπεται η συσσώρευση ρύπανσης και να διευκολύνεται ο καθαρισμός τους.\nΟροφή: Από υλικό μη απορροφητικό χωρίς ρωγμές και ανοίγματα ενώ οι συνδέσεις της με τους τοίχους να είναι και αυτές στρογγυλεμένες και στεγανές.\nΔάπεδα: Να κατασκευάζονται από υλικό στεγανό, μη απορροφητικό, ανθεκτικό και αντιολισθητικό. Να μην υπάρχουν ρωγμές και να έχουν την απαιτούμενη κλίση για την απομάκρυνση των υγρών, κατά τον υγρό καθαρισμό. Επίσης, θα πρέπει να είναι εύκολος και ο ξηρός καθαρισμός με τη χρήση απορροφητικών σκουπών.\nΠόρτες: Πρέπει να κατασκευάζονται από λείο, ανθεκτικό και μη απορροφητικό υλικό, εύκολα καθοριζόμενο.Πρέπει να κλείνουν και να εφαρμόζουν πολύ καλά και ιδιαίτερα στο κάτω μέρος τους, προκειμένου να προλαμβάνεται η είσοδος εντόμων και τρωκτικών. Στην περίπτωση που οι πόρτες πρέπει να παραμένουν ανοικτές, κατά τη διάρκεια των ωρών εργασίας, πρέπει να τοποθετούνται προστατευτικές κάθετες πλαστικές λωρίδες.\nΠαράθυρα: Η ποσότητα των παραθύρων θα πρέπει να είναι η απαραίτητη ώστε να εξασφαλίζεται ο επαρκής αερισμός και φωτισμός. Δεν θα πρέπει να δημιουργούν κενά με τους τοίχους και σε όλα θα πρέπει να υπάρχουν σίτες ώστε να αποκλείεται η είσοδος σε πουλιά και έντομα.\nθα πρέπει να υπάρχουν γραπτές οδηγίες καθαρισμών και απολυμάνσεων που θα περιγράφεται ο τρόπος καθαρισμού ανά μηχάνημα και το είδος των σκευασμάτων καθαρισμού.\nΌλα τα μηχανήματα μετά από κάθε χρήση θα πρέπει να καθαρίζονται και να πλένονται, οπότε θα πρέπει να υπάρχουν παροχές νερού πλησίον των μηχανημάτων.\nΔοχεία δεξαμενές κλωβοί θα πρέπει να είναι κατασκευασμένα από υλικά κατάλληλα για τρόφιμά και μετά από κάθε χρήση θα πρέπει να πλένονται καθαρά να απολυμαίνονται και να αποθηκέυονται σε συγκεκριμένο χώρο.\nΤα παραπάνω αποτελούν κάποιες βασικές νομοθετικές απαιτήσεις οι οποίες θα πρέπει να ικανοποιούνται στις υφιστάμενες αποθήκες αλλά και να σχεδιάζονται σε νέες υπό κατασκευή αποθήκες για τρόφιμα. Οδηγίες των οποίων η εφαρμογή θα ελέγχονται με μεγαλύτερη συχνότητα για την εφαρμογή τους από τους κρατικούς υγειονομικούς φορείς αλλά και από τον ΕΦΕΤ.


Δεν μου αρέσει 24 812\nΧρόνια πολλά σε όλους τους άνδρες που χαρίζουν ζωή στις γυναίκες και το αντίστροφο . Γιατι μόνο μαζί μπορούν .\nΥ Π Ε Ρ Ο Χ Ο Ι ΣΤΙΧΟΙ 👏👏👏👏\nΤραγούδι που θα το ακούμε για χρόνια.. έγραψες ύμνο Σταμάτη..❤❤❤\nΠολυ δυνατη φωνη η Ιουλια τελειο τραγουδι\nρε ποια γυναικα? ανθρωπο που τον βαζεις απο κατω και τον γαμας , ειναι δυνατον να εχει μπεσα?\nΤελειοοοοοο μπράβο 💓💓💓💓\nKARRAS MELAS GONIDIS LIVE\nΕβίτα Σερέτη - Θα μου λείψεις (Official Video Clip)


Ο σύντροφος Amin, ενεργό μέλος της Προοδευτικής Συμμαχίας Νέων (PYA) στο Καράτσι, απήχθη από το σπίτι του στην περιοχή Shah Faisal στο Καράτσι από τους Rangers (μια παραστρατιωτική οργάνωση στο Πακιστάν) στις 14 Ιουλίου. Μέχρι σήμερα κανείς δεν γνωρίζει που βρίσκεται, ούτε καν η αστυνομία και το Ανώτατο Δικαστήριο στο Πακιστάν.\nΣτις 14 Ιουλίου στις 2 π.μ., το σπίτι του δέχθηκε επίθεση από δεκάδες Rangers που μπήκαν με τη βία στο σπίτι χωρίς ένταλμα. Απειλούσαν την αδερφή του, Sairo Bano (επίσης μέλος της PYA) και τη μητέρα του πως θα υποστούν τρομερές συνέπειες, πριν τον απαγάγουν.\nΗ οικογένεια ρώτησε ποιες ήταν οι κατηγορίες εναντίον του και για το λόγο της επίθεσης, αλλά δεν τους δόθηκε καμία απάντηση. Αντίθετα, ερευνήθηκε ολόκληρο το σπίτι και η οικογένεια ακινητοποιήθηκε. Αργότερα, η οικογένεια του Amin πήγε στο κοντινότερο αστυνομικό τμήμα, αλλά οι αστυνομικοί αρνήθηκαν να δεχθούν την καταγγελία τους και δεν τους είπαν που πιθανώς βρίσκεται ο Amin. Λόγω αυτής της κατάστασης, η μητέρα του βρίσκεται σε κρίσιμη κατάσταση.\nΗ οικογένεια υπέβαλε επίσης αίτημα στο Habeas Corpus, στο Ανώτατο Δικαστήριο, αλλά το δικαστήριο καθυστέρησε επίσης το ζήτημα, που συνήθως θεωρείται επείγον από νομικής απόψεως, και η ημερομηνία ακρόασης έχει οριστεί τώρα για τις 7 Αυγούστου.\nΥπήρξαν πολλές διαμαρτυρίες σε διάφορες πόλεις σε ολόκληρη τη χώρα, παρά τον εκφοβισμό των αρχών για αποφυγή οποιασδήποτε διαμαρτυρίας. Μια μεγάλη διαμαρτυρία πραγματοποιήθηκε επίσης στο Καράτσι στις 21 Ιουλίου, στην οποία συμμετείχε μεγάλος αριθμός εργαζομένων των και αγωνιστών για τα ανθρώπινα δικαιώματα, οι οποίοι απαίτησαν την απελευθέρωση του Amin και άλλων ανθρώπων που έχουν απαχθεί από τους Rangers και άλλες τέτοιες οργανώσεις σε ολόκληρη τη χώρα.\nΒασανισμοί και εκτελέσεις\nΗ ζωή του Αμίν και πολλών άλλων που έχουν απαχθεί σε διάφορα μέρη της χώρας κρέμονται σε μια κλωστή. Σε πολλές περιπτώσεις πριν από αυτό το γεγονός, τα θύματα των Rangers βασανίστηκαν σκληρά κατά τη διάρκεια της απαγωγής, ενώ πολλοί έχασαν τη ζωή τους. Πολλοί αναγκάζονται επίσης να προσχωρήσουν σε ειδικά πολιτικά κόμματα που υποστηρίζονται από την άρχουσα τάξη. Εάν αρνηθούν, απειλούνται με σοβαρές κατηγορίες, μετά τις οποίες καταλήγουν να σαπίζουν στη φυλακή για το υπόλοιπο της ζωής τους.\nΚαθώς περισσότεροι άνθρωποι βυθίζονται σε ακραία φτώχεια και στέρηση, η κρατική καταστολή φτάνει σε νέα επίπεδα. Όλα αυτά γίνονται για τον περιορισμό όλων των ειδών των δημοκρατικών δικαιωμάτων και των αγώνων κατά της λεηλασίας της χώρας από την ελίτ για την υπεράσπιση του εξαιρετικά πολυτελούς τρόπου ζωής τους. Αυτές οι απαγωγές έχουν γίνει ρουτίνα στο Πακιστάν και στην πραγματικότητα έχει γίνει μια ακμάζουσα επιχείρηση για το προσωπικό των δυνάμεων ασφαλείας. Τα θύματα των απαγωγών χαρακτηρίζονται συνήθως «αγνοούμενοι» στο Πακιστάν και ο αριθμός τους έχει φτάσει τις χιλιάδες τα τελευταία χρόνια.\nΠολλά θύματα βασανίζονται σοβαρά και στη συνέχεια αναγκάζονται να παραδεχτούν σοβαρά εγκλήματα, χωρίς να παρουσιαστούν σε κανένα δικαστήριο. Οι οικογένειες των θυμάτων παρενοχλούνται συνεχώς και οι γυναίκες των οικογενειών δέχονται σεξουαλικές επιθέσεις σε πολλές περιπτώσεις. Ζητούνται επίσης τεράστια ποσά για δωροδοκίες από τις οικογένειες για την απελευθέρωση των θυμάτων και σε ορισμένες περιπτώσεις ζητούν από τις οικογένειες χρήματα έτσι ώστε να μην προχωρήσουν στον βασανισμό του ατόμου που έχουν απαγάγει. Ωστόσο, δεν επιτρέπεται καμία επαφή του θύματος με την οικογένεια, ακόμη και μέσω τηλεφώνου, ούτε για το πού βρίσκεται το θύμα. Σύμφωνα με πολλές αναφορές, τα πτώματα των θυμάτων που πέθαναν κατά τη διάρκεια βασανιστηρίων στο παρελθόν παραδόθηκαν στις οικογένειές τους μετά από δωροδοκία των παρακρατικών με μεγάλα ποσά. Πολλά μεγαλύτερα μέλη αυτών των οικογενειών έχουν επίσης πεθάνει λόγω καρδιακών προσβολών μετά από τέτοια βαρβαρότητα.\nΤο παιχνίδι με ανθρώπινες ζωές είναι βρώμικη δουλειά\nΤα δικαστήρια, οι υπηρεσίες επιβολής του νόμου και τα πολιτικά κόμματα είναι είτε αβοήθητα, είτε αποτελούν μέρος αυτής της βρώμικης δουλειάς, του παιχνιδιού με τις ζωές των ανθρώπων σε ολόκληρη τη χώρα, και ο Amin είναι ένα από αυτά τα θύματα. Όποιος υψώνει τη φωνή του ενάντια σε αυτήν την αδικία που διαπράττεται από τις δυνάμεις ασφαλείας χαρακτηρίζεται ως προδότης και απειλείται με καταστολή, ή το χειρότερο απ’ όλα, με το να απαχθεί.\nΟι νόμοι στο Πακιστάν είναι ήδη εξαιρετικά αυταρχικοί ως αποτέλεσμα του βρετανικού ιμπεριαλισμού στην απόπειρά του να υποτάξει τις αποικιακές μάζες. Σήμερα, η κρατική καταστολή έχει ξεπεράσει αρκετά αυτά τα όρια και έχει μετατρέψει το δικαστικό σύστημα σε φύλλο συκής των εγκλημάτων τους.\nΗ ανοιχτή βαρβαρότητα έχει μπει στην ημερήσια διάταξη. Τα δικαστήρια και άλλοι θεσμοί είναι τόσο σάπια, διεφθαρμένα και εκφυλισμένα που έχουν καταστεί παντελώς άχρηστα. Το κράτος χρησιμοποιεί την υποστήριξη ιμπεριαλιστικών δυνάμεων όπως οι ΗΠΑ και άλλες δυτικές χώρες για να διαιωνίσει αυτήν τη βαρβαρότητα. Η οικονομική παρέμβαση του ΔΝΤ και της Παγκόσμιας Τράπεζας συμβάλλει επίσης σε αυτήν τη βάρβαρη καταστολή.\nΑπευθύνουμε έκκληση στους εργαζόμενους του κόσμου και στους συντρόφους μας σε διάφορες χώρες να υψώσουν τη φωνή τους ενάντια σε αυτά τα βάρβαρα εγκλήματα του πακιστανικού κράτους. Η κρίση όλων των πολιτικών κομμάτων είναι επίσης βαθιά και η κυρίαρχη τάξη σήμερα δεν έχει κανένα πολιτικό κόμμα που να απολαμβάνει την παραμικρή εμπιστοσύνη σε οποιοδήποτε τμήμα των μαζών όπως συνέβαινε σε ένα βαθμό στο παρελθόν. Επίσης, οι προσπάθειες επιβολής νέων πολιτικών κομμάτων από τις κορυφές δεν γίνεται δεκτή με ενθουσιασμό όπως πριν, ειδικά μετά την αποτυχία του δράματος που ονομάζεται PTI, το οποίο υποτίθεται ότι κυβερνά τη χώρα. Σε όλες αυτές τις συνθήκες, η κατάσταση των πολιτικών ακτιβιστών ενάντια σε όλη αυτή την αδικία επιδεινώνεται με την κρατική καταστολή να φτάνει σε πρωτοφανή επίπεδα.\nΑπευθύνουμε έκκληση στους εργαζόμενους του κόσμου και τους συντρόφους μας σε διάφορες χώρες να διαμαρτυρηθούν ενάντια σε αυτά τα βάρβαρα εγκλήματα του πακιστανικού κράτους. Μπορείτε επίσης να:\nΓράψετε επιστολές και mail στις πρεσβείες του Πακιστάν σε διαφορετικές χώρες είτε ατομικά είτε ως οργανώσεις και συνδικάτα. («Ε»: Στην Ελλάδα: info@pakistanembassy.gr και parepathen@otenet.gr )\nΟργανώσετε διαδηλώσεις στις πρεσβείες και δημοσιεύστε τα βίντεο στα κοινωνικά μέσα δικτύωσης με hashtags: #ReleaseAmin #StopStateAbductionsInPakistan\nΔημοσιεύσετε σχόλια και απόψεις στα μέσα κοινωνικής δικτύωσης σχετικά με αυτό το γεγονός, κάνοντας tag τον Πρωθυπουργό του Πακιστάν και τον Υπουργό Εσωτερικών του Πακιστάν\nΟργανώσετε συζητήσεις σχετικά με αυτήν τη βαρβαρότητα στην περιοχή σας ή στο χώρο εργασίας σας για τα εγκλήματα του πακιστανικού κράτους.\nΑπαιτούμε την άμεση απελευθέρωση του συντρόφου Αμίν ή, εάν υπάρχει οποιαδήποτε κατηγορία εναντίον του, θα πρέπει να παρουσιαστεί στο δικαστήριο. Απαιτούμε επίσης την απελευθέρωση όλων των ατόμων που απήχθησαν από τις δυνάμεις ασφαλείας στο Πακιστάν ή, ελλείψει αυτού, θα πρέπει να παρουσιαστούν στα δικαστήρια αμέσως εάν υπάρχουν κατηγορίες εναντίον τους. Αυτό είναι ένα βασικό δημοκρατικό δικαίωμα κάθε ανθρώπου και πρέπει να αγωνιστούμε γι’ αυτό το δικαίωμα.\n«Λαλ Σαλάμ»-Τμήμα της IMT (Διεθνούς Μαρξιστικής Τάσης) στο Πακιστάν\nΚαλή χρονιά! (Για μερικούς) 14 Jan 2021\nΗ «εξέγερση» του Τραμπ και το χάος της αμερικανικής αστικής δημοκρατίας 11 Jan 2021\nΓια το βιβλίο της Αποκάλυψης – Φρίντριχ Ένγκελς 6 Jan 2021\nΟ παρασιτισμός των μεγάλων φαρμακοβιομηχανιών με τα εμβόλια για τον COVID-19 4 Jan 2021\nΝαγκόρνο-Καραμπάχ: Η αιματηρή πληγή του μετα-σοβιετικού εθνικισμού 3 Dec 2020


Γιώργος Κυρίτσης: Η πανδημία δεν εξισώνει - Commonality\nΓιώργος Κυρίτσης: Η πανδημία δεν εξισώνει\nΣίγουρα ο κορωνοϊός μπορεί να σκοτώσει οποιονδήποτε, μικρό ή μεγάλο, πλούσιο ή φτωχό, στην πολιτισμένη Δύση ή σε χώρες υπανάπτυκτες, αφού υπάρχει παντού και δεν έχουμε ακόμα βρει ούτε εμβόλιο ούτε θεραπεία.\nΕίμαστε όμως όλοι μαζί, όλοι ίσοι απέναντι στην πανδημία, έχουν καταργηθεί σύνορα και κοινωνικές τάξεις και καθετί άλλο που διαφοροποιεί τους ανθρώπους; Μας την έχουν πέσει οι εξωγήινοι ένα πράγμα; Η απάντηση είναι ένα μεγάλο και ξερό «όχι».\nΓια παράδειγμα, ο ιός διασχίζει με άνεση τα σύνορα, όμως οι μάσκες και οι αναπνευστήρες όχι. Δεν είναι ισοκατανεμημένα, ούτε πρόκειται να γίνουν. Ούτε οι συνθήκες υγιεινής και κοινωνικής απομάκρυνσης είναι ίδιες. Ούτε όμως, πολύ περισσότερο, είναι ίδιες οι δυνατότητες προφύλαξης και προστασίας που σχετίζονται με την καθημερινή ζωή και την κοινωνική θέση στο εσωτερικό κάθε κοινωνίας. Υπάρχει λοιπόν ταξικός διαχωρισμός ο οποίος μπορεί να κάνει τη διαφορά μεταξύ ζωής και θανάτου. Κάποιοι έχουν τα υλικά μέσα να απομονωθούν για ένα παρατεταμένο χρονικό διάστημα ώστε να παραμείνουν ασφαλείς και κάποιοι άλλοι όχι. Αν κάποιος είναι ευκατάστατος, μπορεί να έχει αυτήν την πολυτέλεια. Να μείνει σπίτι, να τρώει από τα έτοιμα, να δίνει εντολές χωρίς να χρειάζεται η φυσική του παρουσία, αλλά να διατάσσει τη φυσική παρουσία εκεί έξω κάποιων άλλων.\nΕπίσης, αν κάποιος κάνει μια δουλειά που μπορεί να γίνει με τηλεργασία, έχει σημαντικά πιο μικρές πιθανότητες έκθεσης στον ιό από κάποιον που πρέπει να συνεχίσει κάθε μέρα να πηγαίνει κανονικά στη δουλειά με τα Μέσα Μαζικής Μεταφοράς και να έρχεται σε επαφή με άλλους ανθρώπους που βρίσκονται στην ίδια συνθήκη. Και το ταξικό της υπόθεσης έγκειται στο ότι -με εξαιρέσεις και ιδιαιτερότητες, π.χ. γιατροί- όσο πιο ψηλά βρίσκεται κανείς στην τροφική αλυσίδα τόσο αυξάνονται οι πιθανότητές του να μην κολλήσει ή να έχει καλύτερη φροντίδα. Άνθρωποι που δουλεύουν στα σούπερ μάρκετ, στα νοσοκομεία, στις ταχυμεταφορές, στα εργοστάσια, στην καθαριότητα, στα σώματα ασφαλείας, στις μεταφορές, στα call centers δεν έχουν αυτή τη δυνατότητα. Για άλλους είναι η φύση της δουλειάς, άλλοι απλώς δεν έχουν τη δυνατότητα να χάσουν το μεροκάματο, το οποίο αν μείνουν σπίτι, θα το χάσουν και θα πεινάσουν. Για όλο αυτό το τεράστιο κομμάτι της κοινωνίας η κρίση είναι διπλή. Πολλοί απολύονται ή υφίστανται μείωση μισθών ή χρειάζεται να δουλεύουν περισσότερες ώρες και να εκτίθενται ακόμα περισσότερο στον κίνδυνο. Και φυσικά μάσκες, γάντια, στολές, τεστ είναι λιγότερο δεδομένα όσο κατεβαίνει κανείς την κοινωνική κλίμακα.\nΤέλος, κάποιοι, ο πολύς κόσμος, έχουν μόνο να χάσουν από την πανδημία, ενώ κάποιοι άλλοι μπορεί να κερδίσουν. Και φυσικά το επιδιώκουν στη ζούλα εκμεταλλευόμενοι την ανάγκη και το δέος και την αμηχανία όλων των ανθρώπων απέναντι σ’ αυτή την αρρώστια και στο αύριο. Ένα κομμάτι αυτού του αύριο, όταν θα έχουμε αφήσει πίσω μας την πανδημία, θα έχει δυστοπικά χαρακτηριστικά, κυρίως σε ό,τι αφορά την εργασία και τα ατομικά και πολιτικά δικαιώματα.


Αγρίνιο: Η κεντρική πλατεία μια νύχτα του ’70 | AgrinioNews\nΑγρίνιο: Η κεντρική πλατεία μια νύχτα του ’70\n6 Ιουνίου 2021, 11:42 μμ\nΟι παλιές φωτογραφίες από δημόσιους χώρους του Αγρινίου έχουν ληφθεί ημέρα. Υπάρχουν όμως και οι εξαιρέσεις όπως η παραπάνω φωτογραφία όπου η λήψη έγινε νύχτα. Απεικονίζεται η τότε κεντρική πλατεία της πόλης η οποία ονομάζονταν 21ης Απριλίου από πλατεία Μπέλλου που λέγονταν πριν τη δικτατορία. Στην περίοδο της μεταπολίτευσης μετονομάστηκε σε Πλατεία Δημοκρατίας αρχές του 1975.\nΣτην πλατεία παρατηρείται το συντριβάνι που υπήρχε στην ανατολική της πλευρά, λιγοστή κίνηση στους δρόμους και ελάχιστα αυτοκίνητα. Αριστερά διακρίνονται κάποια τραπεζοκαθίσματα και το δέντρο όπου σήμερα υπάρχει βρύση. Τα κτίρια που διακρίνονται στη βόρεια πλευρά της είναι ίδια περίπου με τα σημερινά. Διακρίνεται μεταξύ άλλων το ξενοδοχείο ¨Λητώ”, το Φαρμακείο που φιλοξενούσε στο ισόγειο του. Τη νυχτερινή όψη του Αγρινίου 50 χρόνια πριν πλαισιώνουν παρέες των 2 με 3 ατόμων που βρίσκονται στην πλατεία και ανηφορίζουν στην Παπαστράτου.\nΣήμερα με εξαίρεση τα τραπεζοκαθίσματα, τα πλακάκια της πλατείας και το συντριβάνι, η εικόνα του κέντρου της πόλης δεν έχει αλλάξει ως προς την πρόσοψη των κτιρίων. Η νυχτερινή κίνηση όμως είναι τελείως διαφορετική και αποτυπώνεται με άλλους όρους πέντε δεκαετίες πίσω σε σχέση με το σήμερα. Στην αποτύπωση της ίσως βοήθησε και ο φωτισμός που από εκείνη την περίοδο και μετά άρχισε να προσομοιάζει με τα σημερινά δεδομένα.\nΔήμος Αγρινίου, Απολογισμός μιας πενταετίας, 1967-1972.\nΠροηγούμενο: Από τον «Αγνωστο Πόλεμο» στις «Αγριες Μέλισσες» -Οι ελληνικές σειρές που έγραψαν ιστορία στη μικρή οθόνη\nΕπόμενο: Aγρίνιο: βρέθηκε ο οδηγός που παρέσυρε και εγκατέλειψε ανήλικη\n13 Ιουνίου 2021, 11:40 πμ\n12 Ιουνίου 2021, 2:16 μμ\nΒίντεο: Όταν η ιστορία επαναλαμβάνεται- η «αρπαγή» της Οικονομικής Σχολής του Αγρινίου\n9 Ιουνίου 2021, 9:38 πμ


Η Αλήθεια να Λέγεται: Το πολιτικό προσωπικό ούτε γνωρίζει ούτε δύναται ούτε θέλει να ανατάξει την Ελλάδα\nΟ ρόλος της Αριστεράς στο ζήτημα αυτό υπήρξε καταλυτικός.\nΤα ανωτέρω υποδηλώνουν ότι η σημερινή ελληνική κρίση παρουσιάζει μια θεμελιώδη ιδιαιτερότητα σε σχέση με την γενικότερη δυτική κρίση. Είναι πρωτογενώς πολιτική, δημιούργημα εξ ολοκλήρου του πολιτικού συστήματος.\nΗ δυτική κρίση είναι εξίσου πρωτογενώς πολιτική. Όμως, με την έννοια ότι προέκυψε όχι από την ιστορική αναντιστοιχία του πολιτικού συστήματος προς την κοινωνία, αλλά ως αποτέλεσμα της μη εναρμόνισής του με την εν γένει ανθρωποκεντρική εξέλιξη του κόσμου της νεοτερικότητας. Εξέλιξη, η οποία χρεώνεται την εκτροπή του δόγματος της αυτορύθμισης του χρηματοπιστωτικού συστήματος. Διαθέτοντας εντούτοις μια ιστορική λειτουργικότητα, το πολιτικό σύστημα μερίμνησε ώστε να το επαναφέρει σε κανονιστική τροχιά.\nΣτον αντίποδα, το ελληνικό πολιτικό σύστημα βρέθηκε εκτεθειμένο, καθώς είχε ήδη οδηγήσει στην υπερχρέωση της χώρας, ενώ διένυε την κορυφαία στιγμή της εκφυλιστικής του πορείας, με την αποδόμηση και τη λεηλασία του κράτους και του παρασιτικού μετασχηματισμού της οικονομίας.\nΗ διαφορά αυτή μεταξύ της δυτικής και την ελληνικής κρίσης συνομολογεί και για το αδιέξοδό της. Διότι η υπέρβαση της κρίσης στην ελληνική περίπτωση προϋποθέτει την υπέρβαση του πολιτικού συστήματος. Και όπως όλα δείχνουν, το πολιτικό του προσωπικό ούτε γνωρίζει, λόγω της ολικής αλλοτρίωσής του, ούτε δύναται ούτε – το κυριότερο – θέλει να υπερβεί τον εαυτό του, προκειμένου να ανατάξει τη χώρα.\nΑπουσιάζει, με άλλα λόγια, ο πολιτειακός εκείνος παράγων που θα επανέφερε την χώρα σε κανονιστική τροχιά, αναλαμβάνοντας σε τελική ανάλυση την θεραπεία των κακώς κειμένων του κράτους.\nΕάν παρακολουθήσουμε την πορεία της χώρας προς την άβυσσο, θα διαπιστώσουμε αβίαστα ότι, παρόλη την τραγική κατάσταση στην οποία βρισκόταν το 2008, η είσοδός της στο “μνημόνιο” δεν ήταν αναπόφευκτη.\nΤο πολιτεύεσθαι έναντι της κοινωνίας επικεντρώνει το ενδιαφέρον του αποκλειστικά στην αποδόμηση της συλλογικότητάς της, προκειμένου να αφήνεται ανεξέλεγκτη στη νομή της εξουσίας.\nΗ παράδοση της χώρας στους «δανειστές» και η χρησιμοποίησή της ως εργαστηρίου για την οικοδόμηση της γερμανικής Ευρώπης, οδήγησε στην αποδόμηση της παραγωγικής βάσης της χώρας και στην φτωχοποίηση της κοινωνίας. Άφησε, όμως, άθικτη την αιτία της κρίσης, δηλαδή το πολιτικό σύστημα, το κράτος (Δημόσια Διοίκηση και Δικαιοσύνη) και τη νομοθεσία που οικοδομεί τη διαπλοκή, τη διαφθορά και την εν γένει ιδιοποίηση του κράτους / δημόσιου αγαθού.\nΕξίσου ενδιαφέρον, στο πλαίσιο αυτό, είναι ότι η άρχουσα πολιτική τάξη επέλεξε τη διαχείριση του μνημονίου δίκην εντεταλμένου λογιστή της “τρόικας” εις τρόπον ώστε να μην αγγίξει τα αίτια της κρίσης. Ιδίως να αποφύγει να ελέγξει το παρελθόν της διαφθοράς και της φοροδιαφυγής, καθώς και τα δικά της προνόμια.\nΗ προσέγγιση αυτή, η οποία εστιάζει στην ικανοποίηση των δανειστών και, μάλιστα, εξαντλεί το κατ’ αυτήν περιεχόμενο των δημοσίων πολιτικών, σ’ αυτό, συνάδει με την λογική του πολιτεύεσθαι της κομματοκρατίας.


Η Wizz Air δροσίζει την ατμόσφαιρα με έκπτωση 20% για όλες τις πτήσεις\nΗ Wizz Air δροσίζει την ατμόσφαιρα με έκπτωση 20% για όλες τις πτήσεις (προσφορά 30 Ιουλίου)\nBy Σορίν Ρούσι Τελευταία ενημέρωση 29 Ιουλίου 2013\nανακοινώνει η Wizz Air Καλοκαιρινή προσφορά 20% για μία ημέρα. Όλες οι κρατήσεις που γίνονται αύριο, 30 Ιουλίου, για πτήσεις ανά πάσα στιγμή από και προς τη Ρουμανία, θα επωφελούνται από έκπτωση 20% (*). Η προσφορά ισχύει για οποιοδήποτε από αυτά 72 δρομολόγια από και προς τη Ρουμανία.\n«Είμαστε στην ευχάριστη θέση να ανακοινώσουμε μια νέα ειδική προσφορά μιας ημέρας για τους επιβάτες μας, ιδανική για όσους αναζητούν μια πτήση διακοπών τελευταίας στιγμής τον Αύγουστο ή τον Σεπτέμβριο. Η ζέστη είναι έντονη στη Ρουμανία, με πάνω από 35ºC αυτή τη στιγμή, γι' αυτό προτείνουμε στους επιβάτες να παρακολουθούν στενά το wizzair.com και να επιλέξουν έναν από τους πολλούς δροσερούς προορισμούς της Wizz Air», δήλωσε. Daniel de Carvalho Wizz Air.\n* Η έκπτωση ισχύει για τον ναύλο ταξιδιού με όλους τους φόρους, μόνο για νέες κρατήσεις. Η έκπτωση δεν ισχύει για πρόσθετες υπηρεσίες (όπως αποσκευές) και το τέλος κράτησης.\nτελευταία στιγμήWizz Air\nBIAS 2013 πριν την έναρξη - πρόγραμμα, χρήσιμες πληροφορίες, μεταφορικά μέσα\nΤο πρώτο Boeing 787-9 βάφτηκε


Κόντε: «Μικρός άνθρωπος ο Μουρίνιο»\nΟ Αντόνιο Κόντε εξαπέλυσε νέα επίθεση κατά του Ζοσέ Μουρίνιο, δείχνοντας πως η κόντρα των δυο προπονητών φουντώνει καθημερινά στην Αγγλία.\nΟ Ιταλός τεχνικός χαρακτήρισε τον Πορτογάλο «μικρό άνθρωπο», καθώς όπως υποστήριξε το μόνο που θέλει είναι να προσβάλει τους πάντες. Παράλληλα, τόνισε πως θα επιδιώξει συνάντηση με τον τεχνικό της Μάντσεστερ Γιουνάιτεντ, στη μεταξύ τους αναμέτρηση, για να ξεκαθαρίσει το θέμα που έχει προκύψει ανάμεσά τους.\nΧαρακτηριστικά, ο Κόντε τόνισε: «Όταν ο στόχος ενός ανθρώπου είναι να προσβάλει τον άλλο, είναι μικρό άνθρωπος. Όλοι τον ξέρουμε πολύ καλά. Δεν είναι έκπληξη για μένα. Δεν ανησυχώ για αυτόν. Θα υπάρξει μια καλή ευκαιρία, όταν θα παίξουμε με τη Γιουνάιτεντ να το ξεκαθαρίσουμε σε ένα δωμάτιο, εγώ κι αυτός».\nΣτη συνέχεα, ο Ιταλός τεχνικός συμπλήρωσε: «Θυμάμαι όταν πρόσβαλε τον Ρανιέρι για τα αγγλικά του. Όταν απολύθηκε από τη Λέστερ, φόρεσε φανέλα για τον Ρανιέρι. Ήταν τόσο ψεύτικο. Δείχνεις ότι είσαι μικρός άνθρωπος. Ήταν μικρός άνθρωπος στο παρελθόν, είναι μικρός άνθρωπος στο παρόν και θα είναι έτσι και στο μέλλον».